Wikipedia:Kumuniezh/An davarn/sizhunvezh 45, bloaz 2011 - Wikipedia\nWikipedia:Kumuniezh/An davarn/sizhunvezh 45, bloaz 2011\n1 07/11/2011 — 13/11/2011\n1.1 Brezhoneg en titloù\n1.1.1 Titloù all da vrezhonekaat\n1.1.2 Titloù all da vrezhonekaat\n1.3 Dizalamanekaat anvioù tud alamanek: vandalerezh!\n1.4 Sklaer eo ar reolenn\n1.5 Petra eo ar reolenn? Petra eo un anv gwir?\n1.5.1 Magalhães ha Borbone-Parma\n1.6 Ali a-wechoù, ali ebet a-wechoù all\n1.7 Piv zo mestr 'ba'n ti-mañ ?\n07/11/2011 — 13/11/2011[kemmañ ar vammenn]\nSkrivañ un dra bennak er pempvet sizhun ha daou-ugent eus 2011 | An davarn | sizhun a-raok — sizhun war-lerc'h\nBrezhoneg en titloù[kemmañ ar vammenn]\nLakaet war ma fajenn gant Kadwalan: “Ar pennadoù hag o zitloù a zle bezañ skrivet e brezhoneg.” En enor dleet da furnez e gomzoù setu krouet Christmas Hymns In the Vannes dialect of Breton, dezhañ d'e vrezhonekaat. Bianchi-Bihan 8 Du 2011 da 06:03 (UTC)\nTitloù all da vrezhonekaat[kemmañ ar vammenn]\nNever Mind the Bollocks, Here's the Sex Pistols, savet gant ur merour koulskoude.\nPennadoù krouet en un amzer ma ne oa ket bet sklerijennet ar speredoù gant ar furnez.\nRet eo, d'am soñj, sellout ma 'z eus bet un droidigezh e brezhoneg ha m'eo ul levr pe ur media all.\n"Christmas Hyms ...", ar pennad a ra dave d'un oberenn resis ha n'eus ket embannadur ebet all. Ret eo mirout an titl orin hag ouzhpennañ un adkas bzg>szg a servijo evit an enklaskoù.\nEvit titloù ar pladennoù e peseurt yezh ma vefent, ret eo mirout an titl orin, met n'eus ket d'ober un adkas.\nAes eo evit "Don Kic'hote", "Makbez", "Prometheus ereet", "Manifesto ar Strollad kumunour", "Luduennig", "Alis e Bro ar Marzhoù", "Geneliezh", "Ar Vosenn skarlet", pep hini anezho troet e brezhoneg. Dereatoc'h ober gant an titl brezhonek.\nDiaesoc'h, tro oberenn Goethe ha n'eus ket troidigezh brezhonek ebet. D'am meno eo mat ober evel titl RH (adkas bzg da ditl orin). --Ch. Rogel 19 Du 2011 da 01:31 (UTC)\nRe verr ma skiant evit treiñ:\nHag un toullad re all. Bianchi-Bihan 8 Du 2011 da 06:13 (UTC)\nBiskoazh ne'm eus klasket kemm an hevelep titloù oberennoù abalamour ma ne oant ket e brezhoneg evel-just. Ne raen nemet menegiñ reolenn diazez hor wikipedia. --Kadwalan 13 Du 2011 da 17:01 (UTC)\nDiwallit![kemmañ ar vammenn]\nDiwallit pa roit hoc'h ali. Serret eo bet ma c'hont tri devezh abalamour ma'm boa diskuliet un taol enepholloueziadurel, "emzalc'h tagus" dibardon amañ :\nMa n'eo ket vandalerezh ha distruj danvez holloueziadurel n'ouzon ket petra eo : http://br.wikipedia.org/w/index.php?title=Marie_Friederike_Prusia&action=historysubmit&diff=1094986&oldid=1094970. Emabsolvet raktal natürlich.\nKlask kuzhat ar wirionez amañ: http://br.wikipedia.org/w/index.php?title=Kaozeal:Marie_Friederike_Prusia&diff=1095012&oldid=1094991. Diskleriañ ar wirionez zo "emzalc'h tagus adarre". Brav eo ar spered holloueziadurel!\nN'eus nemet an emzalc'h enepholloueziadurel hag a vez digastiz hag emabsolvet er wiki-mañ.\nBianchi-Bihan 8 Du 2011 da 15:14 (UTC)\nSerret eo bet da gont abalamour da'z emzalc'h tagus (komzoù dizereat) hag estroc'h evit an dra-se a oa. Hag evel just e vez diverket an tagadennoù. --Kadwalan 13 Du 2011 da 17:11 (UTC)\nN'eo ket diaes d'ur merour serriñ ur gont evel-just. Amañ eo trawalc'h lavarout ur ger a zisplij d'an Aotrouniezh evit bezañ mouget. Hep arguzenn ebet: neuze e ran ar goulennoù-mañ:\nPelec'h emañ an emzalc'h tagus? Petra zo tagus e-barzh?\nPetra 'soñj ar verourien neptu eus barnadennoù Kadwalan a serr ma c'hont ti devezh bep sizhun abaoe ur pennad?\nPelec'h emañ an tagadennoù? Fedoù gwir int pe n'int ket?\nBianchi-Bihan 13 Du 2011 da 17:42 (UTC)\nDispleget int war da bajenn kaozeaden.--Kadwalan 13 Du 2011 da 17:47 (UTC)\nSetu pezh a welan: difennet diskouez pelec'h e vez graet an distruj gant ar merour, freuzadennoù meneget amañ uheloc'h. Pell emaomp diouzh an neptuegezh dleet d'ur merour.\nMa vije neptu ar merour e toujfe ouzh reolenn ar wikipedia, diskouezet splann gant ur merour all, hep mont da glask laou e labour ar re all. Bianchi-Bihan 13 Du 2011 da 17:54 (UTC)\nDizalamanekaat anvioù tud alamanek: vandalerezh![kemmañ ar vammenn]\nMa fell d'ar merour Kadwallan lakaat anv an dud (Charlotte Christine Magdalene Johanna von Hanau-Lichtenberg, ha kant bennak all) en ur yezh bennak all n'en deus ket aotre da dennañ anv gwir an itron en he yezh, hag a zo meneget er pennad diwar he fenn e pep wikipedia : kement-se zo lemel danvez holloueziadurel, ha neuze vandalerezh, hag a rank bezañ barnet evel ma tere. Bianchi-Bihan 9 Du 2011 da 03:09 (UTC)\nPebezh latenn memes tra! Te an hini en deus tapet ar boaz da lakaat anvioù bro en alamaneg hag e yezhoù all en titloù hag e kredez rebech ouzh ar re all o skrivañ e yezhoù all p'o lakaont e brezhoneg ! Evit a sell an anv gwir ez eo moarvat an anv alamanek a fell da Vianchi-Biahan lâret ? Tennañ "von" n'eo ket distruj danvez met skrivañ an anv pennad en destenn evel en titl. A-hervez e vefe un torfed bras. Ma kav da unan e ranker kaout an anv en alamaneg ivez (gant "von ouzhpenn hepken), ra skrivo anezhañ ouzhpenn ha mat pell zo. Droukprezeg ha droukprezeg atav ha chom a raio un dra bennak. Setu ar strategiezh moarvat. --Kadwalan 13 Du 2011 da 17:45 (UTC)\nDa vrezhoneg-te n'eo ket ma hini-me, sklaer evel lagad an naer, evel ma tiskouez da gaoz war ar yezhadur en deiz all, ha dereatoc'h e vije, a gredan, chom hep reiñ kentel ebet diwar-benn an treiñ.\nPa dennez "von" eus un anv alamanek ha pa glaskez reiñ da grediñ eo alamanek c'hoazh,\npa lakaez Prusia e-lec'h Preussen hag e klaskez adarre reiñ da grediñ eo alamaneg, ez eus ouzhpenn un draen en amann.\nMa fell dit lakaat an anvioù ijinet ganit er pennadoù savet ganin, gra, n'eo ket din da zivinout da faltaziennoù. Met ma tistrujez an anvioù alamanek gwirion a lakan er pennadoù neuze ne rez nemet vandalerezh, ha goulenn a ran ar c'hastiz a zere ouzh seurt oberoù, pa oarez te serriñ ur gont tri devezh evit ur pik a-dreuz gant da neptuegezh voas.\nA-hend-all, ar pebezh latenn n'eo ket un dagadenn evel just, evel ma ne oa ket ivez brezel kornichon an deiz all. Emabsolvet kenkent natürlich. Bianchi-Bihan 13 Du 2011 da 18:11 (UTC)\nNe welan ket e vefe kunujennus ar ger latenn. Gallout a reer gwelet ar "pikoù" ar venegez ez pajenn kaozeadenn. Diskouez din e pelec'h e tiverkan anvioù alamanek mar plij ganit.--Kadwalan 13 Du 2011 da 18:37 (UTC)\nSklaer eo ar reolenn[kemmañ ar vammenn]\nHervez ar reolenn c'hendiviz reolata ne c'haller ket brezhonekaat an anvioù alamanek. Ma n'eo ket ali ar merour eo ar reolenn er wiki-mañ e rank Kadwalan adlakaat en e stumm orin al labour am boa graet hag a zo bet distrujet gantañ. Ha bezañ kastizet goude e vandalerezh. Bianchi-Bihan 9 Du 2011 da 09:21 (UTC) Gwelomp peseurt kastiz a vo roet goude terriñ ar reolenn e-pad sizhunioù. Bianchi-Bihan 9 Du 2011 da 09:28 (UTC)\nSklaer eo evidout ? Evidon n’eo ket : Xun Zi zo « ur furm testeniekaet stank e brezhoneg » ? Ret vo cheñch da 荀子 ??\nPeseurt anv zo merc’h Frañsez II (Breizh) : Anna Breizh, Anna Vreizh, Anna (Breizh) ?\nPerak e oa ur brezel bras evit Maria Portugal/Maria de Portugal ? Peogwir n’eo ket sklaer ar reolenn war a seblant.\nCdlt, VIGNERON 9 Du 2011 da 10:28 (UTC)\nSklaer eo e oa ret enebiñ ouzh Kadwalan abalamour d'ar reolenn. Sklaer n'eus ket bet ur merour oc'h obe e labour. Sklaer eo e kavo lod digarezioù e-leizh pa garint. Bianchi-Bihan 9 Du 2011 da 12:10 (UTC)\nSklaer ar reolenn ya : Chom hep brezhonekaat an anvioù familh met ken sklaer all eo ivez n'eus ket anv eus an anvioù bro er reolenn. Evit an anvioù broioù e talvez ar reolenn gentañ. Ret eo o skrivañ e brezhoneg pa vez tu. Asantet az teus da-unan en davarn n'eus ket pell zo e oa fur brezhonekaat an anvioù bro estren, p'o devez un anv brezhonek, dreist-holl pa vez graet er yezhoù all. Gwelet amañ. Met disoñjet e oa ganit moarvat. Hag abalamour da se e enebez ouzhin, evel ma skrivez a-us, pa glaskan kempenn hervez ar reolennoù an titloù savet ganit abaoe sizhunvezhioù ? Hag abalamour da se ivez e komzez eus vandalerezh hag a gastizoù? Poent echuiñ gant ar farsadenn fall-se--Kadwalan 13 Du 2011 da 18:11 (UTC)\nUn ali personel dedennus, e-kichen re all. Met kontrol d'ar reolenn db an anvioù-tud. A-hend-all out pedet da chom hep distresañ ar pezh a skrivan. Bianchi-Bihan 13 Du 2011 da 18:18 (UTC)\nKavout a ra din ez eo sklaer ar reolenn, ha lavaret hag adlavaret eo bet gant reoù all estregedon. Ne dalvez ket ar reolenn 1 evit an anvioù titloù, duged, pibien... a zo ur poent all. Evit gouzout hag-eñ e tegouezh ar reolenn e c'haller bepred sellet ouzh ar wikioù all, ha gwelet (evel ma'm boa diskouezet evit Zita n'onn piv) e veze lakaet an titl da zegouezhout gant doare pep yezh. Mar bez ur "von" bennak en alamaneg, ha ma n'eus ket e saozneg, galleg, norvegianeg, ha kement 'zo, n'eus ket da gaout anezhañ e titl ar pennad brezhoneg.--Trec'hlid mitonet 13 Du 2011 da 19:40 (UTC)\nEvel se em eus graet. Ne'm eus ket kemmet Wolfram von Eschenbach da skouer, abalamour ma ne vez ket troet er yezhoù all. --Kadwalan 13 Du 2011 da 23:15 (UTC)\nPetra eo ar reolenn? Petra eo un anv gwir?[kemmañ ar vammenn]\nEmaomp amañ gant anvioù roueed, duged, tierned... da lavaret eo ez eo ar reolenn 2 a zegouezh kentoc'h. Trawalc'h eo sellet ouzh ar wikioù all evit merzout kement-se, hag e vez troet an anvioù ha titloù.\nPerak mont da skrivañ traoù evel « Zita von Österreich (en alamaneg) »  pa ra an alamaneg gant Zita von Bourbon-Parma.\nPerak mont da skrivañ traoù evel «Zita Maria delle Grazie Adelgonda Micaela Raffaela Gabriella Giuseppina Antonia Luisa Agnese di Borbone-Parma hec'h anv italianek gwir en e hed». Petra eo un anv gwir? Marie-Angèle Duval a zo un anv gwir neuze, evel Louis-Paul Nemo, e-skoaz ar re all a vije faos eta.--Trec'hlid mitonet 9 Du 2011 da 10:16 (UTC)\nArabat meskañ n'eus forzh petra. Ma fell d'an dud klask reolennoù ar wiki-mañ er wikioù all (ha teurel d'ar blotoù ar reolennoù votet amañ) e c'hallont lenn pennadoù ar wikioù all neuze gant daoulagad dibikous: an anv en e hed a vez roet peurvuiañ e pep wikipedia, ha reizh eo kavout an anv gwir ofisiel, e-touez ar re all pa vez meur a anv: en un holloueziadur emaomp ha n'eo ket en ur park-c'hoari. Hag an deiz ma vo lakaet anv ofisiel Anjela Duval ouzhpenn er pennad ne vin ket klañv. Bianchi-Bihan 9 Du 2011 da 10:33 (UTC)\nAn anv Zita_von_Österreich n'eo ket ijinet, n'eus nemet heuliañ al liamm da welout. Met peogwir ne oa ket an anv implijetañ (war a hañval) eo bet kemmet ganin ha lakaet hervez ar reolenn 1.\nPetra eo an anv gwir? N'eo ket diaes: un anv ha n'eo ket faos, evel ar re ijinet gant merourien zo. Bianchi-Bihan 9 Du 2011 da 10:33 (UTC)\nA-du on gant Trec'hlid mitonet. Evidon « anv gwir » ne sinifi netra. Bez ez eus « anv orin » marteze, « anv ofisiel » sur-awalc’h, « anv implijet » ha «anv-pluenn » evel-just met n’eus ket traoù evel « anv gwir ». N’eus forzh penoas e-barzh ar reolenn, n’eo ket komzet d’eus « anv gwir ». Marie-Angèle Duval n’eo ket un anv faos, gwir anv eo neuze ?\nde:Zita von Österreich zo un adkas betek de:Zita von Bourbon-Parma. Hervez m’eus krompennet ar reolenn e vije gwelloc’h : Zita (Aostria). Ha evit Maria Antonia Josepha Johanna : petra zo e yezh ? petra zo e bro ? Ouzhpenn-se perak zo Marie-Antoinette Bro-C'hall pa zo Loeiz XVI (Bro-C'hall) ? N’eo memes reolenn evit plac’h ha paotr ?\nA galon, VIGNERON 9 Du 2011 da 10:47 (UTC)\nMar dalc'her war gaoz Zita-se, bet lakaet Zita di Borbone-Parma da bennditl dezhañ, petra 'weler gant ar yezhoù all? bg:Зита Бурбон-Пармска, bs:Zita od Burbon-Parme, ca:Zita de Borbó-Parma, cs:Zita Bourbonsko-Parmská, da:Zita (kejserinde af Østrig), de:Zita von Bourbon-Parma, el:Ζίτα των Βουρβόνων της Πάρμας, en:Zita of Bourbon-Parma, eo:Zita de Bourbon-Parma, es:Zita de Borbón-Parma, et:Zita (Austria-Ungari), fi:Zita von Bourbon-Parma, fr:Zita de Bourbon-Parme, hr:Zita od Bourbon-Parme, hu:Zita magyar királyné, it:Zita di Borbone-Parma, ja:ツィタ・フォン・ブルボン＝パルマ, ko:부르봉파르마의 치타, nl:Zita van Bourbon-Parma, no:Zita av Bourbon-Parma, pl:Zyta Burbon-Parmeńska, pt:Zita de Bourbon-Parma, ro:Zita de Bourbon-Parma, ru:Зита Бурбон-Пармская, sk:Zita Bourbonsko-Parmská, sv:Zita av Bourbon-Parma, th:เจ้าหญิงซีต้าแห่งบูร์บอง-ปาร์มา. Da lavaret eo, pep yezh he deus lakaet an titl en he doare (war-bouez ar finneg a seblant bezañ adkemeret ar stumm alamanek, met n'anavezan ket ar yezh-se), ha hini ebet n'he deus kemeret an italianeg (war-bouez an italianeg evel-just). N'eus abeg ebet eta da zilenn ar stumm-se amañ. (Ar poent 1 roet meneget uheloc'h a dalveze evit an anvioù divoutin, evel Johann Sebastian Bach pe Karl Marx (ha neket "Yann Sebastian Bac'h", "Karl Marks", h.a.--Trec'hlid mitonet 9 Du 2011 da 20:15 (UTC)\nLenn a ran :« anv gwir » ne sinifi netra. Ha vandalerezh graet gant ur merour ne sinifi netra ivez, evel a welan. Gant se, peadra zo da gaout aon.\nN'eo ket echu ar pennadoù, ha hervez reolennoù wikipedia ne vezont morse. Ma ne blij ket stumm pe stumm da zen pe zen e c'haller kaozeal eus se etre kenlabourerien ha tud par, ha n'eo ket gant gourdrouz an aotrouniezh evel en deizioù tremen. Zita Bourbon-Parma a gavfen dereat, met hervez ar reolennoù e tlefe bezañ Borbone-Parma. Ur pennad Borbone-Parma a vije marteze da sevel a-raok. Bianchi-Bihan 10 Du 2011 da 09:33 (UTC)\nMagalhães ha Borbone-Parma[kemmañ ar vammenn]\nD'am soñj eo splann ar reolenn votet, Wikipedia:Kendivizoù reolata/Anvioù-tud, hag ur skouer ken splann all a zo meneget enni, hini Fernão de Magalhães : ret mirout an anvioù er yezh orin, ne vern petra a vez graet er wikioù er yezhoù all, hag a ra gant Magellan ha Bourbon, neuze Borbone-Parma... ha pa vo kemmet ar reolenn e vo lakaet Magellan ha Bourbon-Parm. Bianchi-Bihan 9 Kzu 2011 da 22:08 (UTC)\nAli a-wechoù, ali ebet a-wechoù all[kemmañ ar vammenn]\nFentus eo, abaoe m'eo adkavaet ar reolenn e teu en-dro ar verourien, hag e krogont da gaozeal. Pa oa Kadwalan o lakaat mesk em labour, o kemmañ a-hed hag a-dreuz en desped d'ar skiant vat zoken, o serriñ ma c'hont abalamour d'ur pik a-dreuz, ger ebet. Pa grouan ur pennad, diechu ha pell a vezañ disi eta, e tegouezh ar burzhud hag e komz ar re vut!\nMa, e-lec'h spazhañ laou db anvioù gwir hag all, ne vije ket fall soñjal adlakaat un tamm hollouiziegezh e-lec'h ma veze skubet kuit, hag ober er pennadoù gant an anvioù e div yezh da vihanañ, pa gomzer eus priñsezed dimezet: an anv e yezh o bro orin hag an anv e yezh o bro nevez, evel a vez graet er wikioù all... met se, pe ne veze ket gwelet gant Kadwalan pe e veze distaolet bep tro.\nHa den ne lavare tra. Bianchi-Bihan 9 Du 2011 da 11:05 (UTC)\nPiv zo mestr 'ba'n ti-mañ ?[kemmañ ar vammenn]\nSalud deoc'h tudoù,\nSetu meur a vizh e lennan traoù ker souezhus an eil hag egile pa zeu din da lakat ma fri en davarn-mañ. Ha pa skrivan souezhus e rankjen ober gant an anv-gwan kasaus kentoc'h...\nHa dre mard on ur bugel nevez-c'hanet e-keñver istor ar Wikipedia brezhonek e plijfe kalz din goût piv eo merourien al lec'h, DA VAT.\nA galon. Implijer:Prieladkozh\nN'ouzon ket hag-eñ e respontan da'z koulenn, met amañ e kavi roll ar verourien . Met evel ma weli amañ ez eus darn ne reont ket a van ken, ha ne chom nemet 5 pe 6 ouzh ar stern .--Trec'hlid mitonet 18 Du 2011 da 12:19 (UTC)\nBezit trugarekaet dre m'ho peus respontet din en un doare ken eeun ha klok. Bet on o vale un tammig evit kompren piv e oa ar verourien dre vras ha petra a veze goulennet evit bezañ laket - dilennet kentoc'h - da verour. An diouer a dud a-youl-vat a zisplegfe e vefe unan en o zouez hag a skriv "An den-mañ gompren nebeut brezhoneg anezhañ, pe neuze gant kalz a boan" ? N'em eus ket c'hoant da glask laou e-lec'h n'eus ket e mod ebet, met n'eo ket un tammig souezhus memestra ?! A galon.--Prieladkozh 20 Du 2011 da 12:17 (UTC)\nUn nebeut munutennoù a gemerin evit respont deoc'h dre ma 'z on plijet bras o welout ac'hanoc'h o klask kompren ar pezh a c'hoarvez amañ.\nGwir eo e vez muioc'h evit ur merour ez ofisiel e Wikipedia, met evit abeg-mañ abeg ne vez ket oberiant lod anezho ken. Ez personel e talc'han da heuliañ a vras ar pezh a c'hoarvez amañ met ne c'hellan ket ober kalz muioc'h ken evit ar mare en abeg d'an diouer a amzer a vez ganin. Klask a ran memestra kemer perzh pa vez ezhomm bras pe pa vez un tammig amzer ganin. Evit an afer a gomzit outi ez on me ivez hegaset o welet un istor o kenderc'hel a-hed an amzer ha spi bras am eus eo sioulaet an traoù bremañ. Evel meneget a-us ganin n'am eus ket trawalc'h a amzer setu em eus kavet gwelloc'h chom hep ranañ grik ebet dre ma ne c'hellan ket heuliañ an afer dre ar munudoù. Kalon deoc'h eta en ho kenlabour e Wikipedia. --Y-M D (kaozeal) 19 Du 2011 da 22:15 (UTC)\nA-du ganeoc'h penn-da-benn ! Ra zistroy sioulder sof-kont en holl bennoù, ra vo gouzañvus an holl re a vez un tamm galloud ganto. Truezus eo gwelet seurt sachoù-blev etre tud hag a vefe ret dezho bountañ ar c'harr gant ar memes hent, sañset... Trugarez vras deoc'h evit ho kennerzhioù.--Prieladkozh 20 Du 2011 da 12:17 (UTC)\nArabat boueta ar roñfl. Prieladkozh zo ur Vargodenn (pe ur fri-faos) da Vianchi-Bihan e-touez un dousennad re all. --Ben Herzog 20 Du 2011 da 06:09 (UTC)\nTagadenn disol. Goulenn a ran ur c'hastiz a feson evit se. Bianchi-Bihan 20 Du 2011 da 08:50 (UTC)\nSed aze ar seurt skridoù a ro c'hoant da stlepel ar billig war-lerc'h an trebez, da vat ! N'em eus ket ezhomm da zougen ur fri-faos evit skrivañ hardizh ha didro amañ ! Ha n'on ket margodenn da zen ebet ivez ! Ne c'houlennan kastiz ebet, digarezioù ne lâran ket... Gant ar vezh !--Prieladkozh 20 Du 2011 da 12:17 (UTC)\nNeuze omp daou o c'houlenn digant an aotrou Herzog en em zigareziñ. Bianchi-Bihan 23 Du 2011 da 08:53 (UTC)\nFaziet e vefen bet eta, met ne oa ket disol. Hegaset gant ar rendaeloù difin a vez renet gant an Aotrou Bihan hon laka da goll nerzh hag amzer em boa soñjet e oa poent chom a-sav gant homañ. Mard on faziet o soñjal e oa al lesanv "Prieladkozh" ur vargodenn da Vianchi-Bihan e c'houlennan gant Prieladkozh bezañ digarezet. Setu amañ penaos e oan bet touellet :\nBewezh ma oa deuet Prieladkozh d'an davarn da gaozeal e oa diwar-benn ar c'haozeadennoù taer en-dro da Vianchi-Bihan aze hag amañ. :ya, ha neuze, pelec'h emañ an dalc'h !? N'em eus ket ezhomm da vezañ bountet evit bezañ heuget gant emzalc'hioù 'zo amañ--Prieladkozh 9 Kzu 2011 da 19:25 (UTC)\nMemes doare da voueta ar pennadoù a zo ganto o-daou : enrollañ ur bern degasadennoù bihan diouzh renk e-lec'h implijout ar bouton "rakwelet" hag enrollañ pa vez prest hag echu al labour (koustus eo an doare-se da ober evit ar Wiki). :Ha kalz eeunoc'h ar respont dre ma teskan tamm-ha-tamm ober gant ar benveg-mañ ; arabat klask laou e-lec'h ma n'eus ket memestra ! Ur gwir gleñved e teu da vezañ a-benn ar fin--Prieladkozh 9 Kzu 2011 da 19:25 (UTC)\nOuzhpenn ar memes doare da labourat emañ ivez ar memes seurt pennadoù a vez pleustret ganto er Wikeriadur (dibennoù-ger/lostgerioù) :Ha n'eus ket mezh warnon dre ma voen degemeret mat gant Bianchi-Bihan ha Y-M D ma'm eus soñj mat ; ha n'oan ket bet na skoazellet nag aliet gant den ebet all, tudoù !--Prieladkozh 9 Kzu 2011 da 19:25 (UTC)\nKustum eo Bianchi-Bihan da implijout meur a lesanv e meur a lec'hienn (setu amañ evit ar wikipedia brezhonek : \nGouest eo ivez da implijout e lesanvioù evit reiñ muioc'h a bouez d'e savpoent, setu amañ ur skouer :\nSavet e oa bet ur pennad "Gwilen" gant Ch. Rogel d'ar 25 Gouere 2005 ha nebeut goude e voe savet ur pennad all, "Gwilun", gant Shelley Konk (ur vargodenn da Vianch-Bihan). Er bajenn Kaozeal:Gwilun e teu Bianchi-Bihan, alias Kergidu, alias Shelley Konk da arguziñ a-du gant ar stumm "Gwilun" a-enep da veur a hini a-du gant ar stumm "Gwilen". Aet ar maout gant Bianchi-Bihan a-drugarez d'an dro-gamm-se.\n--Ben Herzog 4 Kzu 2011 da 09:00 (UTC)\nTu zo da wiriañ ar chomlec'hioù IP ma vez goulennet sklaer gant unan eus ouzhoc'h.--Gwendal 9 Kzu 2011 da 19:45 (UTC)\nPa fazier e fazier, ha pezh n'eo ket gwir zo gaou. Ha pa vez gaou e vez gaouiad.\nPa lavar Kustum eo Bianchi-Bihan da implijout meur a lesanv e meur a lec'hienn (er-maez eus wikipedia eta) ne veneg hini ebet ha n'eo ket gouest, evel-just, da zegas prouenn ebet ... Ha pa c'hallje ober, ne vije ket afer wikipedia. Ne zegas hini ebet bepred nemet hini e gasoni hag e c'hoant da zroukprezeg, ha da noazout. Ma vije ur merour neptu war-dro e vije goulennet digantañ raktal tennañ e dagadenn disol nevez. Nevez? Just a-walc'h em eus soñj mat bezañ lennet ar memes tagadenn disol 5 pe 6 vloaz zo, diwar zorn ur merour amañ. Souezhus, neketa? Neuze on techet da soñjal n'eo Ben Herzog nemet un adverour kuzh, pe un diskibl feal dezhañ.\nHervez a ouzer n'eo erruet Herzog amañ nemet er bloaz-mañ. Ambrouget eo bet e milendall ar wiki gant ur mestr war an droukprezeg eta. Pegen chañsus!\nPa lennan ar rendaeloù difin ... hon laka da goll nerzh hag amzer e welan eo dezhañ e plij koll amzer, n'eo ket o sevel pennadoù, met o voueta gwashoc'h eget ur rendael, oc'h adskrivañ ar gentel roet gant ur c'hentelier neptu...\nGouzout a oar an Herzog an tu da sioulaat an traoù. Bremañ e oar ar re a savfe a du ganin gwech pe wech e vo rebechet oute gantañ da viken, ha gant e alter ego, evel ma teu da rebech ouzhin kement kammed graet a-dreuz ganin ouzhpenn 6vloaz zo, 6 vloaz a-raok ma oa erruet amañ: chañs din ma n'on ket bet fichennet abaoe ar skol-vamm. C'hoari o Big Brother a blij da lod amañ, ha ne vezont ket nec'het o koll amzer gant seurt enklaskoù ... e-lec'h krouiñ pennadoù (pet pennad gantañ?). Da bep hini e zoare da gemer perzh er wikipedia.\nOuzhpenn-se e taolan evezh ne fell ket dezhañ en em zigareziñ em c'heñver, hervez ar boaz staliet amañ abaoe brezel ar c'hornichon! Kement ha dibab skouerioù, dibab ar re vat! Gant tud zo ne vezit ket istimet diouzh ho labour, diouzh niver ar pennadoù savet pe bouetet, diouzh an amzer tremenet o poaniañ: ret eo bezañ a-du gant ar re o deus galloud (un dra bennak zo da c'hounid?), plegañ dezho didrouz, ha lavarout "amen" dezho pa deurvezont hoc'h aotren da gaozeal. Bianchi-Bihan 4 Kzu 2011 da 09:27 (UTC)\nLavaret ar pezh a greder, n'eo ket bezañ gaouiat.\nYa, meur a lesanv e meur a lec'hienn. Ouzhpenn ar wikipedia vrezhonek e kaver roudoù eus lesanvioù Bianchi-Bihan er wikipedia c'hallek hag er wikeriadur brezhonek. Dre druez outañ ne ziskuilhin ket amañ un nebeud lesanvioù all dezhañ war ul lec'hienn all er-maez eus re ar wiki, nemet ha derc'hel a rafe da ober ur gaouiad ac'hanon. Ma 'n dije lezet ur chomlec'h postel em bije kaset an titouroù-se dezhañ en ur gemennadenn brevez.\nGoulenn a ran gant Bianchi-Bihan bezañ digarezet mard on faziet rak peadra oa da soñjal e oa un dro-gamm ouzhpenn eus e berzh evel ma 'm eus displeget uheloc'h.\n--Ben Herzog 8 Kzu 2011 da 17:10 (UTC)\nDigarezet[kemmañ ar vammenn]\nTaolet em eus evezh ouzh ar goulenn bezañ digarezet. Evel-just, ma vije bet goulet abretoc'h, e vije bet gounezet amzer.\nEvit a sell ouzh implij ar wikipedia da ober gwallvrud da hini pe hini ez eus reolennoù fraezh: wikipedia:tagadennoù personel ha wikipedia: politikerezh stankañ. Evel kustum e hasto ar verourien d'ober war-dro. Bianchi-Bihan 8 Kzu 2011 da 21:50 (UTC)\nDisplegañ[kemmañ ar vammenn]\nLenn a raen uheloc'h: Memes doare da voueta ar pennadoù a zo ganto o-daou : enrollañ ur bern degasadennoù bihan diouzh renk e-lec'h implijout ar bouton "rakwelet" hag enrollañ pa vez prest hag echu al labour (koustus eo an doare-se da ober evit ar Wiki).\nMeur a hini a ra kemend-all, amañ hag e wikioù all, ha koulskoude eo skañvik an arguzenn, Watson, evit lavarout eo ar memes tud.\nBrav eo tamall d'al labourerien dispign gwenneien ar wiki! Evit brezhoneg ouzhpenn! Gwall nec'het Herzog gant espern ar wiki, marteze en deus kargoù uhel er wikipedia (dianav dimp) ha keleier a-berzh ar pennoù bras, manet kuzh ouzhimp betek-hen. Neuze 'ta emañ o vont da zisplegañ an afer amañ a feson, dimp da vezañ kelaouet gwelloc'h gantañ, rak un tamm berr e kavan e zisplegadenn uheloc'h. Goude, evel-just, e roimp dezhañ holl anvioù an dud dizouj ouzh gwenneien ar wiki, dezhañ d'o barn ha d'o c'hondaoniñ evel ma tere. Bianchi-Bihan 4 Kzu 2011 da 10:31 (UTC)\nSell aze. --Ben Herzog 8 Kzu 2011 da 17:10 (UTC)\nAr ger sell ne brou netra. Pa vez kaozioù toull gant an Ankou e chomont toull: randonerezh, eme tud zo. Bianchi-Bihan 8 Kzu 2011 da 19:15 (UTC)\nAdtapet diwar « https://br.wikipedia.org/w/index.php?title=Wikipedia:Kumuniezh/An_davarn/sizhunvezh_45,_bloaz_2011&oldid=1120149 »\nKemmoù diwezhañ degaset d'ar bajenn-mañ d'an 9 Kzu 2011, da 22:11.


Ann Radcliffe (bet ganet Ward d'an 9 a viz Gouere 1764 e Holborn, Londrez ha marvet er memes kêr d'ar 7 a viz C'hwevrer 1823) a oa ur skrivagnerez vreizhveuriat. He skridoù a renker el lennegezh c'hotek. Mervel a reas abalamour d'ar skeventfo.\nBugel nemetañ William ha Ann Ward e oa Ann Radcliffe. E 1788 e timezas gant William Radcliffe, hag eñ o labourat e bed ar gwir. He gwaz a zilezas e vicher a-benn labourat war dachenn al lennegezh. Perc'henn hag embanner ar gazetenn the English Chronicle e voe ivez. Broudañ a reas ivez he wreg da stagañ gant ar skrivañ. E 1789 e lakaas Ann embann he levr kentañ, anvet The Castles of Athlin and Dunbayne. Ennañ e kont istorioù merc'hed yaouank en em gav e kestell skrijus perc'hennet gant baroned kevrinus. Berzh a reas holl he levrioù e bed ar vourc'hizien hag e hini ar vrientinelezh, ha dreist-holl e-touez ar merc'hed. Menegomp : The Sicilian Romance e 1790, The Romance of the Forest (1791), The Mysteries of Udolpho (1794) pe c'hoazh The Italian e 1797.\nAdtapet diwar « https://br.wikipedia.org/w/index.php?title=Ann_Radcliffe&oldid=1611901 »\nDernière modification le 14 Gen 2015, à 15:42\nKemmoù diwezhañ degaset d'ar bajenn-mañ d'an 14 Gen 2015, da 15:42.


Per Penneg - KEAV\nGanet e oa bet e Rekourañs (Brest) e 1921, ha mervel a reas e Nîmes e 1991. Ne oa ket bet desavet e brezhoneg met en un endro brezhoneger en doa bevet en e familh kostez e dad kozh eus Kraozon ha desket en doa brezhoneg ez yaouank. Studioù a reas e Brest e Lise Sant Loeiz hag ar vachelouriezh a c’hounezas eno a-raok mont da Roazon war e studi. Abalamour d’an droug-skevent e rankas chom a-sav gant e studioù ha mont da sanatoriom ar studierien e Grenobl (1940-1946). Ne c’hallas ket chom e Breizh ken a-ziwar neuze, dalc’het ma oa da vat gant ar c’hleñved-se. Bep bloaz e klaske avat bezañ er vro un neubeud sizhunvezhioù en hañv. Kement-se avat ne viras ket outañ a ober studioù uhel : kelenner skol veur war ar gwir e oa, ha studioù war ar saozneg, war an istor ha war an armerzh en doa graet ivez. Etre ar bloavezhioù 1949 ha 1954 e rankas bezañ adarre e sanatoriom ar studierien e Grenoble. Goude-se e labouras e Bro Dunizia betek ar bloavezh 1960 ma’z eas neuze da Grenoble, e-lec’h ma voe skoazeller da gentañ ha mestr-skoazeller goude, betek 1981. Abalamour d’e yec’hed, ur wech ouzhpenn, e rankas ehanañ pevar bloaz a-raok mont e retred.\nUn den gouiziek-bras e oa, lennet en doa kalz ha derc’hel a rae soñj eus ar pezh a lenne, ur mestr e oa war al lennegezh, war lennegezh ar bed a-bezh ! Gant SADED ( Strollad An Deskadurezh Eil Derez ) en doa labouret kalz evit sevel pennadoù skiantel e brezhoneg. Un toullad pennadoù, notennoù en Al Liamm, war ar broioù bihan dreist-holl en doa skrivet ivez. Kalz a Vretoned divroet o doa gallet deskiñ brezhoneg a-drugarez dezhañ : pa oa e Grenoble e roe kentelioù noz er JEB (Jeunesse Etudiante Bretonne). E kamp KEAV e veze er blaovezhioù-se, pa veze yac’h a-walc’h da gelenn, da ren kendivizioù. Sammet en doa renerezh ar skol-hañv e 1964 ha Ronan Huon en doa goulennet adarre digantañ kemer e blas er bloavezhioù 71-72 moarvat. Daoust d’ar c’hleñved, e oa Per Penneg un den laouen, “a conversation man” evel ma vez lavaret gant ar saoznegourion...\nEvit gouzout muioc'h, lennit “Al Liamm”, niverennoù 267-268 ha 269. pe “Geriadur ar Srivagnerien ha Yezhourien” gant Lucian Raoul (embannadurioù Al Liamm).


Buhez ar Sent/1912/Per Fourier - Wikimammenn\nBuhez ar Sent/1912/Per Fourier\n◄ Naontek merzer Gorkom Per Fourier Elisabeth ►\nSeizvet devez a viz Gouere\nSANT PER FOURIER\nPerson Mattaincourt (1565-1640)\nPer Fourier, mignon ar bobl, skouer ar veleien, ar venec’h hag ar bersoned, a c’hanas en Mirecourt, en Bro-Lorren, d’an 30 a viz du 1565.\nDa bempzek vla, ec’h eas da skol Pont-a-Mousson ; eno e oe skouer an holl : « Eur c’hrouadur eo, a lavare e vistri ha, nemet hag o pedi e vefe, a ve bepred o studian. »\nDa ugent vla, e c’houlennas bezan digemeret e-touez chalonied-menec’h sant Augustin. D’ar 25 a viz c’houevrer 1589, e oe beleget, hag e roas dek vla-all d’ar studi arôk mont e-touez an dud.\nDa zaou vla ha tregont, e oe kinniget ter barouz d’ezan ; goulenn a reas mont da Vattaincourt, ar fallan brudet aneze o zer.\nD’ar 5 a vezeven 1597, da Zul ar Sakramant, e lavaras, o komz ouz e barousianiz neve, evit ar wech kentan : « Ma bugale, emezan, Doue a ’n em ro d’an dud dindan doareou ar bara, hep klask netra, en dizro, nemet silvidigez ar re hen reseo.\n» Evelse, en em roan d’ec’h hirie en de, ha n’eo ket evit kaout enor, nag evit kaout madou eo e teuan en ho touez, mes evit mad hoc’h ineou, a garfen gwelet holl o vont d’ar baradoz, goude ma renkfen koll ma bue. »\nTruezus oa doare e barouz, pa oa o tont enni ; eleiz ne deuent d’an oferen nemet eur wech an amzer ; ar zakramanchou ne dostaed ket oute ; ar goueliou n’o mired ket ; ar zuliou a dremened en hostaleriou ; Mattaincourt oa mez ar vro.\nAn dra-ze ne viras ket ouz Per Fourier d’he c’haret. E barousianiz eo a oa an tostan d’e galon ; o c’haret a rê muioc’h eget e gerent. Eun devez, e vreur hag unan eus e barouz a oa o c’hedal eur vad bennak digantan ; lakat a reas e vreur da dremen an eil : « Gwir eo oc’h ma breur, emezan, hag an tostan d’in herve ar gwad ; mes heman eo ma bugel, bugel ma spered, ha tu a rofen d’ezan da gaout abeg ennon, ma n’hen c’harfen ket muioc’h evidoc’h, ha ma ne lakfen ket anezan da dremen en ho rôk, pa deu d’en em erbedi ouzin. »\nEvit digeri an hent betek eneou e barousianiz, en em lakas d’ober d’o c’horfou ar muian vad a c’hallas. Kement gwenneg a deue d’ezan, ne rê nemet eul lamm eus e c’hodel en godel ar beorien ; diou wech er zun o deveze aluzen digantan, ha d’ar zadorn, o deveze bara gwennoc’h, ha tammou kig, zoken, a-benn ar zul. Lakat a rê prenan gwellan tammou a gave er gigerez, evit an dud klanv.\nEun devez ma oa o vont eus e barouz evit eur pennad, e lavaras d’ar mer lakat evez da embann oa e holl vadou d’ar beorien, ha kemer preder d’o rannan etreze, ma teuje d’ezan mervel en hent.\nO welet o deveze e barousianiz, pa goueze ar c’holl warneze, mil boan o ’n em zevel, e savas eur c’hef eneb ar c’hollou, hag en doare-ze, e viras ouz eleiz aneze da gouezan en dienez.\nGant ar prosezou,\nAn neb a c’hone a goll,\nHag an neb a goll a goll an holl.\nPer Fournier a lakas en e benn ober eun emgleo evit o diarbenn pe o dibuni prim ha kempenn.\nKement-se ne vire ket outan da labourat, dreist pep tra, evit silvidigez an ineou ; rei a rê d’ar gatoliked e gomzou hag e ouiziegez, d’ar brotestanted e skoueriou hag e bedennou, d’an holl e galon.\nNe roë peuc’h ebet d’ar bec’herien ken n’en deveze gallet o lakat da vale war an hent mat.\nDaoust pegement a boan a gemere, unanik bennak a dalc’he koulskoude d’ober skouarn vouzar.\nPer Fourier o galve e zenved dianket. Bezan vezo bepred, en pep parouz, unan bennak evelse o stankan o daoulagad ouz ar wirione, hag o klemm goude, war digare ne welont ket skler.\nSouezus eo ar boan a gemere gant ar vugale ha gant ar yaouankiz, « ar barouz da zont» ; sevel a reas eun teâtr en e iliz, ha lakat a rê ar bôtred vihan dek, daouzek vla, da brezek diwarnan d’ar barouz a-bez, ken e oa eun dudi gwelet gened ar vugaleach skoulmet ken kaer gant gened ar wirione.\nDeski a rê ive d’ar yaouankiz soniou koant ha fur, hag en doare-ze e tôlas d’an traou ar zoniou hudur ha divalo o deus kement a nerz da walan ar sperejou hag ar c’halonou.\nNe oa ket bet pell en Mattaincourt, ha Mattaincourt oa deut da vezan gwellan parouz a oa er vro ; an iliz veze leun-chouk bep sul ; diredek a read, abalamour da gomzou helavar ar beleg santel, evit gwelet al lidou sakr ha klevet ar c’han-iliz. Ti an Otrou Doue a oa deut da vezan ti ar bobl.\nEur rumm tud hepken a gave kerse aboue m’oa deut an ôtrou Fourier ; ar re-ze oa an hostizien. Eleiz aneze a renkas klask eur vicher neve, evit brasan mad an ineou hag ar c’horfou.\nChom heb ober gaou ouz den hag ober vad d’an holl : nemini obesse, omnibus prodesse, oa ger person Mattaincourt, ha ken mat e heuilhe anezan m’oa lezhanvet dre-oll « an Tad mat. »\nEskob Toul a lavare : « Karet a rafen kaout pemp beleg henvel ouz hennez, unan en peb korn eus ma eskopti, hag eun all en kreiz. »\nSevel a reas Urz an Itron-Varia, evit ar merc’hed a gare gwestlan o bue da skola ar vugale ; kalz a wellaas ive Urz chalonied sant Augustin. Miret a reas ouz e vro da gouezan dindan galloud rouaned Frans, pa glaske Richelieu he gonid, hag abalamour da ze, e renkas tec’hel diouz e barouz, hag e varvas en Gray, elec’h m’oa en em dennet, d’an 9 a viz kerdu 1640.\nChalonied-menec’h sant Augustin Pont-a-Mousson a glaskas kaout relegou an hini a oa bet o jeneral ; tud Gray a vire ; prosez a zigoras ; roue ar Spagn a roas ar gonid d’ar venec’h, ha setu i en hent gant o zenzor ; nemet ar galon, koulskoude, a chomas gant Grayiz, evit o zrugarekât eus an digemer mat o devoa grêt d’ar zant, epad e vlaveziou divezan. Digouezout a rejont en Mattaincourt, hag ar c’horf a oe kaset d’an iliz da dremen an noz. En devez war-lerc’h, pa oe ar c’houlz da vont da Bont-a-Mousson, Mattaincourtiz a viras a-grenn ouz korf o ferson koz da vont eus o iliz.\nHa setu prosez adarre !\nDuk Lorren, evel roue ar Spagn, a roas ar gonid d’ar chalonied. Gwazed Mattaincourt a blegas da urz o mestr, mes ar merc’hed hag ar vugale a ’n em dôlas a vil-vern endro d’an arched, ha kaer a oe êsa, den n’hallas diframman digante relegou o fastor muian-karet.\nWar be Per Fourier e c’hoarvezas eun niver bras a viraklou, ha d’ar 27 a viz mae 1897, Leon XIII a lakas e hano war roll ar zent.\nGonid eun ene da Zoue a dalv muioc’h eget kroui eur bed a-bez.\nAdtapet diwar « https://br.wikisource.org/w/index.php?title=Buhez_ar_Sent/1912/Per_Fourier&oldid=37930 »\nKemmoù diwezhañ degaset d'ar bajenn-mañ d'an 28 Mez 2012, da 11:50.


Pajenn:Morvan - Buez ar Zent, 1894.djvu/613 - Wikimammenn\nPajenn:Morvan - Buez ar Zent, 1894.djvu/613\nva-unan gant Doue, ha Fiakr eo va hano. » « — Mad, eme zant Faron, e kichen ama ez euz eur plas brao evit ann dra-ze ; mar kirit ez aimp d’he velet. » « — Deomp’ta, » eme Fiakr.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/613&oldid=137840 »


blogyann: Ur wech e oa ...\n« Deut tres an talbennoù war wel | Accueil | Mere i løn - Flere hænder (muioc'h a c'hopr - muioc'h a zornioù) »\nPeseurt levr dibab da gentañ ?\nUnan bihan, ul levrig gozik, 'm eus tapet : "Ur wech e oa" gant Albert Deshayes, embannet gant Skol-Vreizh.\nLakaet eo da vezañ lennet gant krennarded moarvat. Met plijus ha kelennus 'm eus kavet anezhañ. Ha dreist-holl eo skrivet e Brezhoneg yac'h hag aes e lenn. Pezh a zo pouezus-kenañ evidon hag a vo evit deskarded all war ar yezh, a dra sur, n'eus forzh pe oad int.\nN'eus ket lavaret kalz a dra diwar-benn piv eo Albert Deshayes. Ur bigouter emichañs, mestr-skol pe gelenner e Kemper, war a lennan en displegadennoù a zo roet d'an destenn.\nTri fezhig c'hoari zo, startijenn ganto. C'hoariet e oant gant skolidi e Kemper er bloavezhioù 90. Tro a oa roet dezho da lakaat o ijin o-unan e-barzh.\nSetu pezh a lavar an daneveller e "Baron ar pont hag e virliton Yann" : "Reizhet eo bet diouzh ur gontadenn, "Histoire du roi Kaboul 1er et du marmiton François Gauwain", bet savet gant Max Jacob, ha lakaet dindan ar stumm-mañ gant skolidi ar CM1, Skol staget ouzh Skol Normal Kozh Kemper ha gant o mestr."\nReuz zo savet etre ar Vigouterion hag ar C'hlaziged. Mod Krenn-Amzer, d.l.e. kleze en o dorn. Emañ Yann o c'houlenn Gwennola, merc'h da Varon ar Pont. Daoust hag-eñ e teuio an tamm louarn a zo anezhañ a-benn d'e daol ?\n"Herve an deskard Meliner" a zo ur "gontadenn, e doare Fanch an Uhel, savet e galleg gant skolidi skol Jean-Monnet (Kemper) - bloavezh-skol 1995-1996 - ha troet e brezhonek gant o mestr-skol Albert Deshayes."\n"Diwar ur pezh-c'hoari bet savet e galleg gant ar vugale a 10-11 vloaz eus skol Jean-Monnet Kemper (bloawezh-skol 1991-1992)", e teu ivez "Mojenn Konomor". Hag ar pezh-c'hoari-se savet diwar al levr Gildas de Rhuys, moine celtique, gant Y. Mauffret. Ur mac'htiern eus an VII°ed kantved e oa Konomor anavet e Bro-Gernew dindan an anw a Roue Marc'h."\nTro dimp d'ober anaoudegezh gant unan eus hor mojennoù-diazezañ ! (mythes fondateurs)\n29/04/2008 dans levrioù | Lien permanent


Postet d'an 01/11/2008 - Pennadoù\nSeizhvet levrenn istorioù Boulig & Billig e brezhoneg a ginnig deomp Bannoù-heol. Anavezet mat eo istorioù ar paotrig, e gi hag e dud gant ar vugale. Gant o zud ivez marteze. Klasel eo an istorioù ha klasel an doare tresañ. Miret mat en deus Verron spered Roba, aet da anaon e 2006. Ur blijadur eo lenn avanturioù fentus hon daou haroz en hor yezh, trugarez da Vaurice Hamon. Graet ez eus bet un dro-gaer gant Bannoù-heol, peogwir eo deuet er-maez an destenn c'hallek eus Graine de cocker e 2007. Gellout kinnig d'ar vrezhonegerien yaouank an droidigezh ken buan all a ro c'hoazh muioc'h a dalvoudegezh d'al labour.\nGant Verron, hervez Roba, lakaet e brezhoneg gant Maurice Hamon, embannet gant Bannoù-heol, 9,25 €\n"Re" evel ma klever a vare da vare. Dont a-benn da lakaat testenn vrezhonek Le sens de la vie da zont er-maez asambles gant al levr gallek... Ne vo ket tu da lâret ec'h embanner evit ar vrezhonegerien yaouank traoù aet e-maez diouzh ar c'hiz... Pevare levrenn istorioù Titeuf e brezhoneg eo homañ. Ne dalv ket ar boan kinnig d'hol lennerien ar paotrig. Gellet a ra displijout : trash ur wech an amzer. Met kement a draoù eus ar gevredigezh a vez taolennet mat gant ur fent a dizh e bal. Trubuilhoù ar grennardiezh a ra danvez un darn eus e istorioù (An oad diaes ha re all...). Kavout a reer ivez an dilabour gant diwaskadenn tad Titeuf, ar boued bio (Sell'ta bio !), ar feulster er skol, ar c'hañtin, ar glañvdiourez ha Goulwena... N'eo keut aes bepred buhez ar "pezh kañfard" met n'eo keut c'hoazh ur c'hrennard diaes"... Da lenn ha da brofañ.\nGant Zep, lakaet e brezhoneg gant Gwenole Bihannig, embannet gant Glénat ha Bannoù-heol, 9,40 €\nGwad ur c'hockerBoulig ha Billig9,38 €Er stok\nRed ar vuhezTiteuf9,53 €Er stok


Pajenn:Perrot - Bue ar Zent.djvu/399 - Wikimammenn\nPajenn:Perrot - Bue ar Zent.djvu/399\nhor zalver jezuz-krist o pignal en nenv\nNavet devez warn-ugent a viz Mae\nHon Zalver Jezuz-Krist o pignal en Nenv\nPa zonjan en nenvo\nHag etrezek ma bro,\nEvel eur goulmig wenn.\nDaou-ugent devez goude ma oa savet eus a varo da veo, Hon Zalver Jezuz-Krist a gimiadas diouz e ziskibien, a vinnigas aneze hag a bignas en nenv.\nPetra eo an nenv ?\nEpad m’eo bet war an douar, Mab Doue n’en deus ket paouezet, kouls lavaret, da gomz d’imp eus bue ar bed-all, ar vue a bado da viken. Laket en deus anezi kenver ouz kenver gant bue ar bed-man ha diskouezet en deus e oa pell arôk houman.\nBue ar bed-all, emezan, a zo henvel ouz eur berlezen bresius a laker an holl denzoriou-all en gwerz evit he frenan. Lavaret en deus n’e ket mat d’imp kaout aon rak ar re a laz ar c’horf ha n’hallont ober netra d’an ene ; lavaret en deus e tleer ’n em ziskouez dizamant en kenver ar c’horf, ma lak an ene da goll e vue ; lavaret en deus e pigne etrezek e Dad evit pourchas d’imp hon flasou ; lavaret en deus ’n em raje e-unan servijer e zent, evel ar mestr, hag eur wech deut d’ar gêr, a ra da dud e di azezan hag a ’n em lak e-unan d’o zerviji. Eur gomz-all nerzusoc’h c’hoaz a lavaras de ar Yaou-Gamblid, diouz an noz : « Ma Zad, me fell d’in e vefent ganin el lec’h mac’h on. » Ar gomz-ze a lavar ez eus eun nenv, ha diskouez a c’haller drezi petra eo.\nBezan gant unan bennak, na pebez komz dudius, nag ês gouzout petra c’hoantaer lavaret drezi !\nBezan gant unan bennak a zo bevan er memes ti gant eun all, mes an dra-ze a zo, dreist-oll, kaout ar memes doare da welet, rannan al levenez, rannan an anken, lakat daou ene d’ober unan.\nSetu petra eo bezan gant unan bennak. Tud a zo, hag eleiz siouaz, hag a vev kichen ha kichen ha n’emaent ket, daoust da ze, an eil gant egile.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/399&oldid=140665 »


Pajenn:Morvan - Buez ar Zent, 1894.djvu/69 - Wikimammenn\nPajenn:Morvan - Buez ar Zent, 1894.djvu/69\nfeiz tud fidel Beree, ha rei nerz ha kaloun da re Desalonik, a glasket ober goall vuez d’ezho. Ac’hano Timothee a ieaz adarre da gaout sant Paol da Gorinth. Ann Abostol a jomaz eur bloaz-hanter er gear-ma, ha goudeze e tistroaz da Jerusalem ha da Ephez gant he goumpagnoun.\nTimothee ne ankounac’heaz ket ar gentel-ze. Eunn devez, paianed Ephez a rea eur gouel enn henor d’ho doueou faoz ; pourmen a reant ho idolou dre ar ruiou enn eur iouc’hal hag enn eur ober a bep seurt diota-\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/69&oldid=137923 »


Pajenn:Catechis, 1817.djvu/175 - Wikimammenn\nG. Pehini eo guellàn tra a ouffet da veditàn epad an Oferen ?\nR. Maro ha Passion on Salver.\nG. Pe sort act a leret-u er Goureo ?\nR. Mên oc'h ador, o ma Jesus,\nHo Corf sacr, ho Goat precius\nQuesset guenec'h bete an env\nHomaich ma c'horf ha ma ine.\nG. Pe sort Oferen a dleer da glevet dre breferanç liessàn ma eller ?\nR. An Oferen bred.\nG. Leret din en daou c’her dever ur paroissien mad ?\nR. Caret e Ilis Paros, ha respeti e Bastor hac e Veleyen.\nGourc'hemeno an Ilis.\nImpossubl eo obeissàn da Doue ep obeissàn d’an Ilis. Quemeret evit ur payen hac un den gant peini n’eo quet permetet cavet commerç, eme J. C., an hini ne seleo quet an Ilis. Evit eta accomplissàn gourc’hemeno Doue, eo red ive anaveout ha miret re an Ilis.\nJesus-Christ en deus etablisset pastoret evit gouvern e Ilis ; deze eo da gommandi, d’ar bobl fidel eo da obeissàn ; ha laret a ra penaus nep o seleo en seleo, ha piou benac a vepris aneze, en deus mepris evitàn. Ret eo bezàn succedet d’an Ebestel, ha quement se a so avoalc’h evit cavet gouir da c’houvern an Ilis.\nAr C’honcilo general hac an Tad santel ar pap a ra lezenno evit an Ilis universel, pep Escop legitim evit e Escopti ; rac an Esquibien evel heriterien d’an Ebestel o deus ep douet\nAdtapet diwar « https://br.wikisource.org/w/index.php?title=Pajenn:Catechis,_1817.djvu/175&oldid=118081 »\nKemmoù diwezhañ degaset d'ar bajenn-mañ d'an 6 Eos 2018, da 14:45.


Journal de Renaud Camus, mardi 12 avril 2022\ncréée le mardi 12 avril 2022, 10 h 58Plieux, mardi 12 avril 2022, dix heures du matin. Jérôme Fourquet, sociologue, démographe, statisticien, le théoricien et promoteur de la notion d’archipel — laquelle est une ~~~~ ~~~~~~~ ~~~~ ~~~~~ ~~~~~~~~~~~ ~~~~~~~~ ~~~ ~~~~~~~~~ ~~~ ~~~~~~ ~~~~~~~~~~~~~ ~~~~~ ~~~ ~~~~~~~ —, était ce ~~~~~~ ~~’~~~~~~~ ~~~~ “~~~~~~~ ~~~ ~~~~~~~ ~~~~~~~~”. ~~~ ~~~~, ~~~ ~~~~~ ~~~~~~ ~~~’~~~~~~ ~~~ ~~~~~, ~~~ ~~~~ ~~~~ “~~~~~~~~~~~~~” ~~~’~~~ ~~’~~~~~~~ ~~~~~~~~~~~~~ ~~~~~~ ~~~~ ~~~~~~~~ ~~’~~~~~~~~~~~~~~ ~~~~~~~~~~~, de vrais savants, ~~~~ ~~~~~~~ ~~~ ~~~’~~~~ ~~~~~~~ ~~~ ~~~~~~~~~~~, eux, ~~~~ ~~~~~~~~~~ ~~~~~~~~~ ~~ ~~’~~~~~~ ~~~ ~~~~~~ ~~~~~~. ~~~ ~~~ ~~ ~~~ ~~~~~~~~~ ~~ ~~~~ ~~~~~ ~~~~~ ~~~~~~ ~~~~~~~ cent trente deux ~~~~~ ~~’~~~~~~~~~~~ être sur. ~~’~~~~ ~~~~~~~~~~~~ ~~~ ~~~~~~ ~~~~~ ~~~ ~~~~~~~~ ~~~~~ ~~~~~~~~ ~~~~~~~~ ~~~~~~~~~~ ~~~~ ~~~ ~~~~~ : ~~~ ~~~ est sur ~~~ ~~~~~~~~~~ ~~~~~~~~~~~~~ ~~~~~~~-~~~~~~~, là on est sur ~~~ ~~~~~~~~~-~~~~~~~~~ ~~~ ~~~~ ~~~~~~~~~~, ~~~ ~~~ ~~~~~~~~~ ~~~ ~~~~~ ~~~ ~~~~~ ~~~’~~~ est sur ~~~~ ~~~~~~~~~~~~ ~~~~~~~~~~~~ ~~~ ~~~~~~~~ ~~~~~ ~~ ~~~~~ traditionnels.\nGuillaume ~~~~~~, ~~~~ recevait ce savant, ~~’~~~~~~ ~~~~ ~~~ ~~~~~~, ~~~~~ ~~~ ~~~~ ~~~~~ ~~~ ~~~~~ ~~~ ~~~~ ~~~~~~ ~~~~~~~~ ~~~~ ~~~~~~ ~~~~~ ~~~~~~~~~~~, ~~~ ~~~~~ ~~~ ~~’~~~~~~~ ~~~ ~~~~ ~~~~~~~~~~. ~~~~~ ~~~~ la tournure relève ~~ ~~~~ ~~~~~ ~~~ ~~~~~~~~~~~~, ~~~ ~~~ ~~~~~~~~, ~~~ ~~~ ~~~~~~~ ~~’~~~ ~~~~~~~ ~~~ ~~~~~ ~~~~ ~~~~~-~~~~-~~~~~~~~-~~~~~~~~~~~~, ~~~ ~~~~~~~, ~~~ ~~’~~~ ~~~~~~ ~~~~~~~ ~~~ ~~~ ~~~~~~~ ~~~~~~~~~~~~~~, elle appartient aux ~~~~~~ ~~’~~~~~~~~~~~ ~~’~~~ ~~~~~~~~~~ ~~~ ~~~~~~ ~~~~ ~~~~~ ~~~ ~~~~~~ ~~~~~~~~ ~~~ ~~~~~ ~~’~~~~~~~~ ~~~~~~~ ~~~~~~~ ~~~ ~~~~~~~~~~~ ~~~~~~~~~~~~~~-~~~~~~~~~~~~. ~~~~~ ~~’~~~ ~~~~~~-~~~~~ ? ~~~~~~~ ~~~~ ~~~~ ~~~~~~~~ ? Certains experts ~~~~~~~~~~ ~~~~~~~~~ Les Bronzés : « ~~~ ~~~~~ ~~~ ~~~~~ ~~~~ ~~~ ~~~~~ ~~~~~~~ ». ~~’~~~~~~~ ~~~~~~~ ~~~~~ être sur ~~’~~~~~~~~~~~ ~~~~~ ~~~~~ ~~~ ~~~~~~~ en ~~~~~ de la langue ~~~~~~ : ~~~ ~~~~~~~ être sur ~~ ~~~~~~~~~ ~~~~ ~~~~~~ ~~~ ~~~~ être ou ~~~ ~~~~~~~ ~~~ mode ~~ ~~~~~~ ~~~~. ~~~ ~~~~~ ~~~ ~~~~~ ~~~~ ~~~~~~~~~ que la tournure, ~~ ~~~~~~~~~ ~~~~, ~~~ ~~ ~~~~~~~~~ ~~~~~, ~~’~~~~ ~~~~ ~~~~~ ~~~ ~~~~~~~~ ~~~~~~~~~~~~~~~ ~~~~~~ ~~~~~~~~~~~~~~. ~~~~~ être sur ~~~ ~~ ~~ ~~~~~~~ ~~~ ~~’~~~~~ — ~~~~~ ~~~~~ quelle position ?\nvoir l’entrée du mardi 12 avril 2022 et son image dans Le Jour ni l’Heure


Ur string ( hervez ar ger gallek deuet diwar an anv saoznek G-string, a dalvez kement ha kordennig pe fiselenn), a vez graet anezhañ fiselenn-c'haol dre fent e brezhoneg a-wechoù, a zo ur pezh dilhad-dindan, pe dilhad-kouronkañ, a vez implijet koulz gant paotred ha gant merc'hed. Ledan a-walc'h eo an diaraog da guzhat ar gaezourenn hag ar reizh, ha moan a-walc'h an diadreñv evit degouezhout klok er ritenn, etre an divfeskenn, hep kuzhat tamm ebet nag eus an eil eus nag eben. Dre vras e c'haller lavarout eo graet evit diskouez ar penn a-dreñv, ken bihan evel ma'z eo.\nUr string gwisket gant ur paotr\nUr string gwisket gant ur plac'h, skoulm-diskoulm\nString harp ouzh barlenn ur prenestr\n1.1 Stringoù liesseurt\n2 Orin ar string\nUn dilhad-dindan daou bezh danvez (met ivez lêr, vinil pe c’hoazh lateks) dezhañ eo ar string. An tamm kentañ a zo dezhañ stumm un tric’horn a guzh ar gaezourenn, da heul ez eus ur vandenn vunut (ur fiselenn peurliesañ) a dremen etre an divvorzhed hag ar feskennoù. A bep tu eo staget ouzh an tu dirak. Pa vez implijet ar string evit kouronkañ e vez anvet mikrokini.\nPa vez tanav-tre ar fiselenn a-dreñv e lavarer string fiselenn. Pa vez un tammig ledanoc’h, gant un tamm danvez (stumm trichorn) ouzhpenn, met hep ma ne vefe goloet ar feskennoù e vez lavaret string pe tanganita. Ma vez goloet ul odenn eus ar feskennoù e lavarer tanga. Peurliesañ e vesk an dud tanga ha bragoù-bihan brazilian. Met disheñvel eo ar bragoù bihan brazilian, rak heñvel eo an tu dirak hag an tu a-dreñv anezhañ. Hervez stumm ar string e c’hall bezañ kochet da vat pe get, hag ar vandenn a tro-dro an divlez a c’hall bezañ ledan pe get. Pa vez ledan ha pa ziskenn war ar feskennoù e lavarer shorty string, ur seurt short ez eo.\nDeuet ez eus ivez war wel stringoù anvet string munut (saozneg mini-string pe micro-string) : ganto e vez kuzhet an takadoù ganadel ha setu tout. Bihanoc’h evit ar gaezourenn eo ar string-se, hag eeun eo e stumm.\nAr C-string a zo ur glorenn galet a vez implijet da guzhat ar gaezourenn, etre ar feskennoù e tremen ha n’eus tamm fiselenn ebet.\nOrin ar stringAozañ\nKazi sur ez eus bet eus ar string a-raok ma vefe eus ar bragoù-bihan. Orin ar string a seblant bezañ a-gozh e istor mab-den. Meur a bobl he deus gwisket (re zo a gendalc’h hiziv an deiz) un tamm dilhad heñvel ouzh ur string : ur seurt bandenn danvez stag ouzh ur fiselenn tro-dro d’an dargreiz. Adalek ar bloavezhioù 1970 e krogas ar string d’ober berzh, pa voe gwisket gant maouezed e-pad dibunadegoù giz. E wiskañ a rejont gant ar pal ne zeufe ket war wel merk ar bragoù bihan dindan ar bragoù. Buan e voe gwisket ar string gant maouezed Suamerika, maouezed Brazil dreist-holl, hag e implij a rejont evit mont da gouronkañ. Setu perak e voe ijinet an anv bragoù-bihan brazilian. Kavet e voe stringoù e Bro-C’hall adalek 1975. Kemmet e voe ar string er bloavezhioù 1980, ha liesseurt e teuas da vezañ : d’ar mare-se e voe krouet ar bragoù bihan tanga. Berzh a reas ar string adalek ar bloavezhioù 1990, ha degemeret e voe d avat gant an dud. Gwerzhet e evz kalz abaoe ar bloavezhioù 2000.\nPeurliesañ e vez gwisket gant maouezed, hag hiziv an deiz ez eo ar pezh dilhad-dindan gwerzhet ar muiañ. 60% eus an dilhad-didan gwerzhet er c’hwec’hkorn a zo stringoù. Ur c’hresk a 12% a zo bet er gwerzhañ dilhad-dindan abaoe ar bloavezh 2000 a-drugarez d’ar gwerzhañ string. Stringoù evit ar baotred a gaver ivez, met ne reont ket kement a verzh hag ar re evit ar maouezed.\nReuz a savas e Bro-C’hall en hañvezh 2006, pa voe tomm-berv an amzer. Ouzhpenn an divizoù war an arouezioù relijiel lakaet war wel e savas reuz a-zivout ar c’hrennardezed a wiske stringoù evit mont d’ar skol, hag a lakae anezho war wel. Ségolène Royal hag Eric Raoult a voe e-touez ar bolitikourien a glemmas d’ar mare-se. Met n’eus tamm lezenn ebet e Bro-C’hall a embann ez eo difennet gwiskañ ur string evit mont d’ar skolaj pe d’al lise. Abaoe an hañvezh tomm-se n'eus ket bet anv eus ar seurt traoùigoù ken.\nPa wisker ur string e ranker alies divleviñ blev ar gaezourenn. Blev ar gaezourenn a zeu neuze da vezañ ur vandenn vihan, pe un tric’horn bihan-tre, anvet “trim”.\nAdtapet diwar « https://br.wikipedia.org/w/index.php?title=String&oldid=1847699 »


Accueil / Lec'h / Bro C'hall / Diazezer Nouvelle Donne skarzhet eus e strollad !\nMaxime TOUZE 28 August 2016\nDec’h e oa bet embannet ur gemennadenn war Twitter gant ar strollad Nouvelle Donne o tisklêriañ e oa bet skarzhet an armerzhour Pierre Larrouturou. E 2013 e oa bet savet ar strollad gantañ. Hervez burev ar strollad ne glot ket ken emezeladur Pierre Larrouturou gant talvoudegezhioù ha buhezegezh ar strollad. Embann a reont ivez “ez eo estreget ul lugan ober politikerezh en ur mod disheñvel gant Nouvelle Donne”.\nEngalv a raio an diazezer rak krediñ a ra dezhañ “ez eo posupl bepred da labourat asambles”. Goulenn a ra un hanterouriezh evit kavout un diskoulm a yafe mat gant an holl. Anzav a ra fazioù eus e berzh met “ober politikerezh en ur mod disheñvel ez eo ivez kaout dizemglevioù ha rendaeloù met daoust d’an traoù-se bezañ gouest da labourat asambles”.\nEn em gavet e oa izili Nouvelle Donne evit komz eus an dilennadegoù a zeu ha peseurt strategiezh kemer evite. N’eo ket ar wech kentañ ez eus un doare enkadenn e diabarzh ar strollad. E 2015 e oa bet embannet ul lizher digor e Mediapart gant 60 ezel hag a ziskulie e chome ar pennoù etreze hag e oa deuet da vezañ dister ar strollad. Diaes eo evit ar strollad mont pelloc’h, kalzik a dud a souten anezhe met poan o deus oc’h ober gant ar sistem politikel e-giz m’emañ.\nShare the post "Diazezer Nouvelle Donne skarzhet eus e strollad !"


Pajenn:Perrot - Bue ar Zent.djvu/637 - Wikimammenn\nPajenn:Perrot - Bue ar Zent.djvu/637\nYan-Gabriel en devoa roët da Zoue eun testeni eus e garante ; Doue a falvezas gantan rei d’ezan ive eun testeni eus e hini.\nEpad e dremenvan, eun niver bras a dud, tud kristen ha tud pagan, pell an eil diouz egile, a welas eur groaz skedus en barr an nenv ; gwelet eo bet er memes heur, er memes ment, hag er memes lec’h eus an nenv, hag ar re o devoa he gwelet a oa, darn aneze, pell an eil diouz egile ; ar burzud-ze a lakas meur a bagan da drei kein d’o idolou.\nRaktal goude ar maro, an dorfetourien-all a oa spontus da welet, gant o zeod er-mêz eus o genou, ar gwad o tiveran dioutan, hag o daoulagad war var o fenn ; korf Yan-Gabriel ne oe tamm ebet evelse ; dalc’het en devoa e zremm santel a wechall ; e zaoulagad a oa troet da zellet ouz an douar ; e c’henou a oa serret ; e liou a oa ru-wenn ; ar maro a oa tremenet, mes ne oa ket anat.\nDiouz ar parde, ar gristenien, dre laer, a c’hallas kaout korf o merzer, hag a zebelias anezan, gant doujanz, war lein ar mene ru.\nLeon XIII, d’an 30 a viz mae 1889, a lakas e hano war roll an dud eürus.\nAr poaniou a zo ken talvoudus d’an hini a oar o gwelet gant daoulagad ar fe, ma n’eo tamm ebet re ger mont d’o c’hlask, ha pa vefe d’ar penn pellan eus ar bed !\nGien, lezhanvet paour Anderlek, a oa ganet en eur gêriaden tost da Vruxel. E gerent, tud a renk izel herve ar bed, a roas d’ezan eur gelennadurez kristen, hag a lavare d’ezan alïes ar pez a lavare Tobias d’e vab : « Pinvidik awalc’h e vefomp ma toujomp an Otrou. »\nGien ne oa c’hoaz nemet eur bugel, hag e --- an holl vertuziou o tiwan en e ene.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/637&oldid=140929 »


2 Corintios 5 CCO - Jo̱ guiʉ́bˉ nɨne˜naaˈ, dseaˋ - Bible Gateway\n2 Corintios 5 Chinanteco de Comaltepec (CCO)\n5 Jo̱ guiʉ́bˉ nɨne˜naaˈ, dseaˋ rúˈˋnaaˈ, e lajeeˇ se̱e̱ˉnaaˈ fɨˊ jmɨgüíˋ la, lɨ́ɨˊnaaˈ lafaˈ co̱o̱ˋ ˈnʉ́ʉˊ máˈˆ ˈma˜ e jaˋ huǿøˉ ee˜. Jo̱ dsʉˈ nɨne˜bɨ́ɨˈ cajo̱ e mɨ˜ niˈíingˉ e ˈnʉ́ʉˊ jo̱, nɨcajmebˈˊ Fidiéeˇ ˈnʉ˜naaˈ e jloˈˆ e seaˋ lata˜ fɨˊ ñifɨ́ˉ quiáˈrˉ. Jo̱ e ˈnʉ́ʉˊ jo̱ ˈñiabˈˊ Fidiéeˇ dseaˋ nɨcajmeˈrˊ, jo̱ o̱ˈ dseaˋ jmɨgüíˋ i̱ nɨcajmeˈˊ. 2 Jo̱ uíiˈ˜ e lajo̱b nɨseaˋ quíˉiiˈ fɨˊ ñifɨ́ˉ, jo̱baˈ lana, lajeeˇ e se̱e̱ˉnaaˈ fɨˊ jmɨgüíˋ la, eáamˊ seáangˋ dsiˋnaaˈ e dseángˈˉ nɨˈii˜naaˈ e ˈnʉ́ʉˊ ˈmɨ́ɨˉ e nɨseaˋ quíˉiiˈ fɨˊ ñifɨ́ˉ. 3 Co̱ˈ e jo̱baˈ e niquɨ́ngˈˊ jneaa˜aaˈ lafaˈ có̱o̱ˈ˜ ˈmɨˈˊ, jo̱ lajo̱baˈ joˋ nilíingˊnaaˈ lafaˈ dseaˋ rɨngúungˊ. 4 Jo̱ lajeeˇ e se̱e̱ˉnaaˈ fɨˊ jmɨgüíˋ la có̱o̱ˈ˜ e ngúuˊ táangˋnaaˈ la, eáamˊ seáangˋ dsiˋnaaˈ dsʉˈ uíiˈ˜ e lɨjiuung˜ dsiˋnaaˈ có̱o̱ˈ˜ jaléˈˋ iihuɨ́ɨˊ. Jo̱ dsʉˈ jneaa˜aaˈ jaˋ ii˜naaˈ faˈ e nijúungˉnaaˈ, co̱ˈ lɨ́ˈˆ lɨˊ ii˜naaˈ e niquɨ́ngˈˊ jneaa˜aaˈ lafaˈ ˈmɨˈˊ e ˈnʉ́ʉˊ e seaˋ fɨˊ ñifɨ́ˉ do, jo̱ lajo̱baˈ e ngúuˊ táangˋnaaˈ la niˈuíingˉ co̱o̱ˋ e seaˋ carˋ ngongɨ́ɨˋ jmɨɨ˜. 5 Jo̱ ˈñiabˈˊ Fidiéeˇ dseaˋ nɨcaguiéeiñˋ jneaa˜aaˈ guiʉ́ˉ quiáˈˉ e nilíˋ lajo̱, jo̱guɨ íˋbɨ dseaˋ nɨcacuøˈrˊ jneaa˜aaˈ Jmɨguíˋ quiáˈrˉ e lɨ́ɨˊ ˈnáangˈ˜ quiáˈˉ e catɨ́ɨˉnaaˈ niˈíingˈ˜naaˈ mɨ˜ nitɨ́ˉ íˈˋ lajo̱.\n6 Jo̱baˈ dseángˈˉ eáamˊ ta˜ dsiˋnaaˈ contøøngˉ, jo̱ nɨne˜bɨ́ɨˈ cajo̱ e lajeeˇ e se̱e̱ˉnaaˈ fɨˊ jmɨgüíˋ la có̱o̱ˈ˜ e ngúuˊ táangˋnaaˈ la, sɨhuíimˆbaaˈ laco̱ˈ fɨˊ lɨ˜ guiing˜ Fíiˋnaaˈ Dseaˋ Jmáangˉ. 7 Jo̱ lana jaˋ mɨˊ cuǿøngˋ neeng˜naaˈ dseaˋ do, co̱ˈ lana se̱e̱ˉnaaˈ fɨˊ jmɨgüíˋ la e jáˈˉ lɨ́ɨˋnaaˈ jí̱i̱ˈ˜ júuˆ quiáˈˉbre. 8 Jo̱ fáˈˉtú̱u̱ caléˈˋ catú̱ˉ e eáamˊ nɨta˜ dsiˋnaaˈ, jo̱ dseángˈˉ eáamˊ nɨˈii˜naaˈ e nitʉ́ˆnaaˈ fɨˊ jmɨgüíˋ la e laco̱ˈ nilɨse̱e̱ˉnaaˈ cøøngˋ có̱o̱ˈ˜ Fidiéeˇ fɨˊ ñifɨ́ˉ quiáˈrˉ. 9 Jo̱ uíiˈ˜ e lajo̱b ii˜naaˈ, jo̱baˈ dseángˈˉ contøømˉ jmooˉnaaˈ quijí̱ˉ e nitɨ́ˉ dsíiˊ Fíiˋnaaˈ Dseaˋ Jmáangˉ có̱o̱ˈ˜ jaléˈˋ e jmooˉnaaˈ nañiˊ su se̱e̱ˉnaaˈ fɨˊ jmɨgüíˋ la o̱si e nitʉ́ˆnaaˈ é. 10 Co̱ˈ lajaléngˈˋ jneaa˜aaˈ ˈnéˉ ningɨɨng˜naaˈ fɨˊ quiniˇ dseaˋ do fɨˊ lɨ˜ guiiñ˜ ɨ́ɨrˋ íˈˋ e laco̱ˈ lajaangˋ lajaangˋnaaˈ niˈíingˈ˜naaˈ lají̱i̱ˈ˜ e catɨ́ɨˉnaaˈ lɨ́ˈˆ laco̱ˈ jí̱i̱ˈ˜ lɨ́ɨˊ e cajmóˉooˈ lajeeˇ e cataang˜naaˈ fɨˊ jmɨgüíˋ la, nañiˊ su guiʉ́ˉ o̱si jaˋ dseengˋ é.\n11 Jo̱ co̱ˈ lajo̱b nilíˋ, jo̱baˈ nɨne˜baaˈ e contøømˉ ˈnéˉ nijmɨˈgooˋnaaˈ Fíiˋnaaˈ Dseaˋ Jmáangˉ, jo̱guɨ jneaˈˆ contøømˉ jmooˉnaaˈ quijí̱ˉ jial e nijáˈˉ líingˋ dseaˋ júuˆ quiáˈˉ dseaˋ do. Jo̱ guiʉ́bˉ nɨcuíingˋ Fidiéeˇ jneaˈˆ jial lɨ́ɨˊnaaˈ, jo̱guɨ sɨjeemˇbaaˈ e cuíimˋ ˈnʉ́ˈˋ jneaˈˆ jial lɨ́ɨˊnaaˈ cajo̱. 12 Dsʉˈ o̱faˈ jneaˈˆ nɨcanaangˉtú̱u̱ˈ e jmiféngˈˊ yee˜naaˈ, co̱ˈ jneaˈˆ féˈˋnaaˈ e júuˆ na e lɨ́ˈˆ laco̱ˈ ˈnʉ́ˈˋ cuǿøngˋ nifoˈˆnaˈ guiʉ́ˉ uii˜ quíˉnaaˈ, jo̱ lajo̱baˈ quɨ́ɨˈ˜naˈ jmɨɨ˜ e ningɨɨˉnaˈ quiáˈˉ i̱ dseaˋ i̱ jmɨráangˉ yaang˜ lɨ́ˈˆ caluuˇ jo̱ o̱ˈ dseángˈˉ jial lɨ́ɨiñˊ fɨˊ dsíirˊ. 13 Jo̱guɨ song lɨ́ɨˊ jneaˈˆ lafaˈ dseaˋ caang˜, dsʉˈ jí̱i̱ˈ˜ cuaiñ˜ quíˉbaaˈ jo̱guɨ có̱o̱ˈ˜ Fidiéebˇ e jo̱; jo̱guɨ song jaˋ lɨ́ɨˊnaaˈ lafaˈ dseaˋ caang˜, jo̱baˈ guiʉ́ˉ quíiˉbaˈ jóng. 14 Jo̱ uíiˈ˜ e eáamˊ ˈneáangˋ Dseaˋ Jmáangˉ jneaˈˆ, jo̱baˈ la guíimˋ ˈnéˉ jmóˆnaaˈ e ta˜ e jmooˉnaaˈ, dsʉco̱ˈ dseángˈˉ nɨtab˜ dsiˋnaaˈ e íbˋ dseaˋ cajúiñˉ fɨˊ dseˈˋ crúuˆ uíiˈ˜ jaléˈˋ dseeˉ quíˉiiˈ, jo̱ uíiˈ˜ e lajo̱b calɨ́ˉ, jo̱baˈ lana lajaléngˈˋ jneaa˜aaˈ lafaˈ nɨcajúmˉbaaˈ cajo̱. 15 Jo̱ Dseaˋ Jmáamˉ dseaˋ cajúiñˉ uíiˈ˜ dseeˉ quiáˈˉ lajaléngˈˋ dseaˋ jmɨgüíˋ jo̱ lajo̱baˈ jaléngˈˋ dseaˋ i̱ nɨlɨ́ɨngˊ dseaˋ quiáˈˉ dseaˋ do joˋ ˈnéˉ seeiñˋ e jmóorˋ lají̱i̱ˈ˜ e iiñ˜ yaaiñ˜, dsʉco̱ˈ dseángˈˉ lají̱i̱ˈ˜ e iing˜ dseaˋ dobaˈ e ˈnéˉ jmérˉ. Co̱ˈ íbˋ dseaˋ i̱ cajúngˉ jo̱guɨ cají̱ˈˊtu̱r mɨ˜ cangɨ́ˋ lajo̱ uii˜ quiáˈˉ jaléˈˋ dseeˉ quiáˈˉ jaléngˈˋ i̱ dseaˋ do.\n16 Jo̱ lají̱i̱ˈ˜ ie˜ jmɨɨ˜ e jáˈˉ calɨ́ˉnaaˈ e lajo̱b lɨ́ɨˊ, jo̱baˈ joˋ ɨˊ dsiˋ jneaˈˆ uii˜ quiáˈˉ jaléngˈˋ dseaˋ laco̱ˈ jí̱i̱ˈ˜ e ɨˊ dsíiˊ dseaˋ jmɨgüíˋ; jo̱ nañiˊ faˈ lamɨ˜ jéengˊguɨ ɨˊ dsiˋ jneaˈˆ e Dseaˋ Jmáangˉ lɨ́ɨiñˊ jí̱i̱ˈ˜ dseaˋ jmɨgüíbˋ, jo̱ dsʉˈ lanaguɨ joˋ ɨˊ dsiˋnaaˈ lajo̱ uii˜ quiáˈrˉ. 17 Co̱ˈ lana lajaléngˈˋ dseaˋ i̱ nɨseengˋ cøøngˋ có̱o̱ˈ˜ Dseaˋ Jmáangˉ nɨcaˈuíiñˉ dseaˋ ˈmɨ́ɨmˉ; jo̱ cabˈˊ nɨcaséˉ jaléˈˋ e lamɨ˜ quɨ́ˈˉ tɨ́ɨiñˋ jmóorˋ, jo̱ lana nɨjmóorˋ jaléˈˋ e guiʉ́ˉ, co̱ˈ jaamˋ dseaˋ ˈmɨ́ɨngˉ nɨlɨ́ɨiñˊ.\n18 Jo̱ dsʉˈ ˈñiabˈˊ Fidiéeˇ dseaˋ jmóorˋ jaléˈˋ e jo̱, co̱ˈ laˈeáangˊ có̱o̱ˈ˜ Dseaˋ Jmáamˉbaˈ e cajméerˋ e lana nɨse̱e̱ˉnaaˈ juguiʉ́ˉ júuˆ røøˋ có̱o̱ˈr˜ jo̱guɨ cacuøˈrˊ jneaˈˆ ta˜ e niguiáˆnaaˈ júuˆ quiáˈrˉ e laco̱ˈ cuǿøngˋ nilɨseengˋ dseaˋ juguiʉ́ˉ júuˆ røøˋ có̱o̱ˈr˜ cajo̱. 19 Jo̱ lɨ́ˈˆ laco̱ˈ cuǿøngˋ feˇeeˈ e laˈeáangˊ có̱o̱ˈ˜ Dseaˋ Jmáangˉ, Fidiéeˇ nɨcajméerˋ e nilɨseengˋ dseaˋ juguiʉ́ˉ júuˆ røøˋ có̱o̱ˈr˜, jo̱ jaˋ mɨˊ cajmeˈrˊ cuente lajaléˈˋ dseeˉ e nɨcaˈéeˋ dseaˋ jmɨgüíˋ. Jo̱ dseaˋ dob cajo̱ dseaˋ nɨcacuøˈrˊ jneaˈˆ ta˜ e laco̱ˈ niguiáˆnaaˈ júuˆ e nɨcajméeˋ Fidiéeˇ e nilɨseengˋ dseaˋ juguiʉ́ˉ júuˆ røøˋ có̱o̱ˈr˜ jee˜ jaléngˈˋ dseaˋ jmɨgüíˋ. 20 Jo̱ jneaˈˆ lɨ́ɨˊnaaˈ dseaˋ i̱ casíingˋ Fidiéeˇ cuaiñ˜ quiáˈˉ Dseaˋ Jmáangˉ, jo̱ cuǿøngˋ líˋ feˇeeˈ e lafaˈ ˈñiabˈˊ Fidiéeˇ mɨˈrˊ ˈnʉ́ˈˋ jmɨˈeeˇ laˈeáangˊ có̱o̱ˈ˜ jneaˈˆ. Jo̱ uíiˈ˜ e lajo̱b lɨ́ɨˊ, jo̱baˈ laˈeáangˊ Fíiˋnaaˈ Dseaˋ Jmáangˉ mɨ́ɨˈ˜ɨ ˈnʉ́ˈˋ jmɨˈeeˇ e nijméeˆnaˈ quijí̱ˉ jial nilɨseengˋnaˈ juguiʉ́ˉ júuˆ røøˋ có̱o̱ˈ˜ Fidiéeˇ. 21 Jo̱ jí̱i̱ˈ˜ co̱o̱ˋ dseeˉ jaˋ caˈéeˋ Dseaˋ Jmáangˉ, jo̱ dsʉˈ Fidiéeˇ cajméerˋ e dseaˋ dobingˈ i̱ cacó̱ˉ lajaléˈˋ dseeˉ quíˉiiˈ. Jo̱ cajméerˋ lajo̱ e laˈeáangˊ có̱o̱ˈ˜ dseaˋ do niˈuíingˉnaaˈ dseaˋ i̱ jaˋ røøngˋ dseeˉ fɨˊ quinirˇ.


Atersadennoù – Page 42 – Radio Kerne\nD’an 2 a viz Mae ‘zo bet lidet dont er maez ofisiel 5vet pladenn ar strollad Startijenn: SKEUD. Ouzhpenn 500 dañser oa e sal « La Carène » evit an darvoud.\nPenaos eo bet degemeret, peseurt distroioù en deus bet ar strollad war an tonioù nevez?\nKaou Gwenn, paotr ar binviji-skeiñ, deus mikro Brieg.\nIstor dianavezet Kergelenn\nSur a-walc’h e anavezit an enezeg Kergelenn, div enezenn kollet e meurvor indian met hag e anavezit istor buhez dizoloer an inizi, Yves Jozef Kergelenn ganet e Landudal ? Per Meñs-Pegail a gont e vuhez deomp.\nE fin ‘miz Mae eo bet dalc’het 10vet sizhun a-enep ar pestisidoù. Un digarez eo bet evit Dour ha Sterioù Breizh da gelaouiñ an dud diwar-benn efedoù ar pestisidoù er fozoù. Ur bannel oa bet lakaet en ur foz e Pleuven evit skeudennaouiñ an diforc’h etre ur foz gant pestisidoù hag un hep.\nE 1993 e oa bet botet ul lezenn o skoilhañ ar skuilhadegoù temz hag ar pestisidoù e-kichen ar stêrioù hag an dourredennoù. Un dra vat a ‘neus lakaet feur an nitratoù en dour da zigreskiñ met ouzhpenn al labourerien douar a skuilh pestisidoù en dour. A-drugarez d’al lezenn Labbé botet warlene e vo difennet d’an holl implijout pestisidoù met pas a-raok pell. Andre Kerdranvat ‘perzh deus Dour ha Sterioù Breizh.\nEvit gouzout muioc’h war ar pestisidoù hag unan deus embregerezhioù morgazh spontusañ ar bed, Monsanto :\nUr staj natur war an inizi Glenan\nEn abadenn ar mintin-mañ ‘peus klevet Lulu Moisan, animatourez natur e Fouen diwar-benn roz-kamm ar Glenan, ur spesad ral-tre…\nMet ivez diwar-benn ur staj natur evit tud yaouank war an inizi Glenan, ur sizhun a-bezh dindan an amzer vrav er baradoz vihan-mañ.


Setu erru e Bro Japan… | E skeud ar bleuñv kerez\nSetu erru e Bro Japan…\n24 Meu 2013 4 Evezhiadenn\nby dervnewg in Karned beaj Tikedennoù:boued, Chiba, Honshū, Meurgêr Tōkyō, Toshima, Tōkyō\nKroget eo drol an traoù disadorn peogwir on erruet justik d’an emgav (8e55) ha n’am eus kavet den. Bet o c’houlenn digant ur strollad tud met ne oa ket int ha oa. O kregiñ da soñjal e oa c’hwitet an traoù evidon… Gwelet a ran avat un den o c’hortoz da gaout e diked a anavezan dre fb. Savetaet! Goulennet gantañ perak ne oa den evit reiñ ar paperioù ha tout…Diskouezet en deus din ar plac’h a roe deomp an traoù, kuzhet mik e-touez ur bern tud, dibosupl gouzout piv e oa. E gwirionez e oa unan eus ar strollad gant ur sapre kudenn : ankouaet e baseporzh!!\nAr plac’h he deus ret deomp hon tikidi (etre tan e oa erruet tud all eveldon) ha bet omp neuze o c’hortoz evit eskemm anezho ha lakaat hon malizennoù ha tout. Ar paourkaezh paotr n’en deus bet diskoulm ebet. Met sañset e erruo warc’hoazh.\nHir eo bet al lostad-mañ met goude hon eus bet tro da gaozeal 5 ac’hanomp asambles. Poent e oa mont er c’harr-nij da c’houde. Plaset e oan kentoc’h mat (e-kichen un alez) ha ne oa den em c’hichen! Plijus eo bet ar veaj-se. Prim omp bet evit cheñch karr-nij e Abu Dhabi (tomm spontus e oa du-hont!). En eil karr-nij e oa plijus bepred ar skipailh met hir-tre eo bet ar veaj ha n’on ket deuet a-benn da gousket kalz.\nRet eo bet deomp leuniañ ur baperenn evit ar valtouterez hag ur baperenn evit an envroañ. Strizh a-walc’h eo ar reolennoù e Japan. En ur erruout en aerborzh e vez tapet ur skeudenn ouzhimp ha roudoù hon bizied gant an envroañ ha goulennet un toullad traoù gant ar valtouterezh (perak oc’h aze, e pelec’h emaoc’h o vont, e pad pegeit…).\nGoude-se e oa poent mont gant peurrest ar strollad (an doa tizhet 8 den en eil karr-nij ha 10 en gwirionez). Displeget eo bet mat an traoù deomp ha tapet un tren davet Tōkyō (an tren Keisei Skyliner 30 betek ti-gar Nippori ha goude-se gant al linenn Yamanote). Fentus-tre oa peogwir e oa un den a “anavezan” o c’hortoz an tren da guitaat an aerborzh ivez, a zo chomet ganeomp ha gallet ‘m eus komz gantañ un tammig ^^\nErruet omp e karter Ōtsuka e-lec’h m’eo staliet hor letioù. Ranket ‘m eus gortoz ur pennadig gant 2 all peogwir e oa ret kas pep hini d’e gambr (un tamm strewet er c’harter omp). Erruet dirak dor ma zi, ar plac’h a gase ac’hanomp a verz n’emañ ket alc’hwez an nor dall ganti, just hini ma c’hambr. N’hallan ket mont da boz ma malizenn… Emgav hon eus goude gant peurrest ar strollad evit prenañ ar gartenn metro. Ret eo bet din poz ma malizenn e ranndi ar reoù all ha distreiñ gant ar plac’h betek al lec’h emgav. Ur c’hod an hini a zo ezhomm e gwirionez ha n’eo ket un alc’hwez (met ne oa ket ar c’hod war ar paperoù bet roet din na netra)… Ma. Diskoulmet an afer-se. Re skuizh e oan evit mont da Ikebukuro da welet ar stalioù gant ar re all avat, gwelloc’h eo bet din mont da gerc’hat ma malizenn ha klask mont en ti ! Deuet on a-benn ar wech-mañ ha graet anaoudegezh gant div blac’h a zo en ti ivez, ur plac’h eus Bulgaria hag ur Japanadez a gaoze galleg. Tro am bo da welet ar re all diwezhatoc’h (pe get hervez ar merc’hed).\nGoude un tamm staliañ, gwelet ma ya en-dro ar rouedad ha strinkadenn e oa poent mont da zebriñ koan peogwir em boa bet emgav.\nTro am bo da gontañ hiroc’h deoc’h diwar-benn an emgav-se moarvat… Plijus-tre eo bet, mat-kenañ ar boued ha dic’hortoz traoù zo.\nHa kroget drol an traoù : tañvaet kig balum kriz ganin. O_O (n’eus prouenn skeudennet ebet, aha!)\nN’em eus ket tapet skeudennoù rak skuizh e oan met warc’hoazh e tapin skeudennoù en ur vont kuit rak ur straed vravig a zo e-kichen ma zi. Ret e vo din mont da brenañ boued ivez d’ur mare bennak… ! (re lezirek on bet evit mont d’ur c’hombini en ur guitaat ar preti)\nPrevious Devezhioù 1 ha 2 – Karr-nij Next Dizoloiñ Tōkyō\n4 Evezhiadenn (+add yours?)\nMeu 25, 2013 @ 16:23:31\nGwir eo n’eo ket aes kavout ar re all ken bras eo an aerborzh, setu buan e teuer da gaout aon. Neuze peus debret kig Balum? Ni on debret migorn (cartilage) yer fritet!\nMeu 26, 2013 @ 09:10:22\nYa! Met mat eo bet a-benn ar fin.\nYa, na grede ket din ober-se adalek an devezh kentañ: Oh, se seblant iskis ivez…\nMeu 25, 2013 @ 19:53:21\nerru mat neuze ! Gant ar spi e vo plijus ar peurrest… N’eo ket brav debriñ balum ! Mod all kroget meus al levrioù…\nMeu 26, 2013 @ 09:10:50\nYa! Me oar n’eo ket brav, ne rin ket en-dro 😦\nAh! Ha neuze??


Pajenn:Marigo - Buez ar Saent.djvu/134 - Wikimammenn\nPajenn:Marigo - Buez ar Saent.djvu/134\nAr pevarzecvet devez a viz Fevrer.\nBælec ha Merzer.\nSant Valantin a veve er Guær a Rom gant ur furnez quer bras ma voa respetet, non pas hebquen gant ar Gristenien, mæs c’hoas gant ar Bayanet. Ur garantez special en devoa evit ar beaurien ; prezeg a ree an Aviel gant cals a frouez ; e humilite, e zouçder hac un ær a santelez, a remerquer e quement a ree hac a lavare, a ravisse an oll, hac a ree dezâ gounit un nombr bras a eneou da Zoue.\nAn Ampalaer Claud o veza clevet coms anezàn, evel eus a un den eus ur furnez hac eus ur milit rar, a c’hoantas e velet, hac a reas e glasq : ober a eureu un diguemer mad dezan : cousgoude e lavaras ne voa quet countant ma ree profession eus a ur Religion control d’an Doueou eus e Rouantelez. Valantin a respontas : Prinç, ma aznafac’h an Douc pehini a adoràn hac a servichàn, e teufac’h d’en em istimout re eürus da gaout un hevelep mæstr.\nAn Ampalaer en inferrogeas var meur a articl eus ar Feiz : ar Sant a esplicas dezâ quær sclaer ar poènchou principala eus ar Religion, ma coumance da veza touichet dre an nerz eus e gomsou. Mæs ar Prefet eus a Rom o veza represantet oar Prinç-se an danger a voa na zeuzie ar bobl d’en em revolti en e enep, ma teuze d’en em renta Cristen, ha da lesel Valantin hep punition, ar Prinç maleürus a vougas ar c’hraç, pehini er presse hac er sollicite interioramant d’en em gonvertissa, hac a abandounas ar Sant d’ar Barner hanvet Astêr, evit ober dezâ e broces.\nAstêr a reas da Valantin dont d’e dy evit beza interroget. Ar Sant, en ur antren, a savas e zaoulagat etrezec an Eê, hac a lavaras : Salver adorabl, pa hoc’h eus scuillet ho goad precius evit silvidiguez an oll dud,\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/134&oldid=134230 »


Buhez ar Sent/1894/Agnes, Guerc’hez - Wikimammenn\nBuhez ar Sent/1894/Agnes, Guerc’hez\n◄ Leon IX Agnes, Guerc’hez Anselm ►\nann ugentved devez a viz ebrel\nSANTEZ AGNES, GUERC’HEZ, EUZ A URS SANT DOMINIK\nAgnes a ioa ganet e Montepulsiano enn Toskaan, er bloaz 1274. A veac’h oa deuet enn oad da anaout ann drouk dioc’h ar mad ma tiskouezaz ober fae var ar bed hag he vraoigou. Ken troet oa var ann devosion ma n’en em blije nemed o pedi Doue, ha ne oa c’hoaz nemed nao bloaz pa c’houlennaz mont da zeur pe da leanez. He zud a gasaz anezhi da eur gouent a ioa e kichen, ha ne oue spountet tamm o velet ar vuez kalet a renet eno. Chom a eure gant ar seurezed, hag heb dale e servichaz d’ezho da skouer.\nD’ann oad a bemzek vloaz, e oue kaset da eur gouent all a ioa nevez savet e Proseno, ha prest goude e oue hanvet da zuperiorez er gouent-se.\nAgnes a zonjaz ne oa bet choazet evit eur garg ken huel nemed evit rei d’ezhi da anaout e tlie beza ato ar genta dre he zantelez evel ma’z oa ar genta dre he renk. Divar neuze eta e kreskaz he fedennou hag he finijennou, hag e poaniaz muioc’h eget biskoaz da veza bepred ann humpla etouez he c’hoarezed hag ann aketusa da viret reolenn he Urs.\nAdtapet diwar « https://br.wikisource.org/w/index.php?title=Buhez_ar_Sent/1894/Agnes,_Guerc’hez&oldid=23400 »\nKemmoù diwezhañ degaset d'ar bajenn-mañ d'an 1 Gou 2011, da 20:26.


Istor Breiz, 1893/Rann 06 - Wikimammenn\nIstor Breiz, 1893/Rann 06\nJ.-A. Lefournier, 1893 (p. 109-123)\n◄ Komor ; ar roue Judikael ; an Normaned (seizvet kanvet). Azenor (seizvet kanvet). Ar roue sant Judikael (seizvet kanvet). ►\nPetra war vor oc’h euz guelet merdead ? Eur vag heb roenv na gwel ebed.\nHa var an araog da sturier, eun eal he eskell digor-kaer.\nAr c’hondt a Leon en doa eur verc’h, hanvet Azenor, a blijaz kement d’ar roue Judual, ma c’hoanteaz he c’havout evit pried. Azenor, kaer evel eur verelaouen, braz ha soun evel eur balmezen e doa c’hoaz muioc’h a vertuziou eget a c’hened. Judual eta a gassaz daou varon da Even, a joume neuze e Brest, evit goull Azenor da zimizi. Pa glevaz hi ar goulen-ze, e lavaraz d’he zad ne doa ken c’hoant nemet da joum guerc’hez ha pried da J.-C. Even a gare kalz he verc’h, hag a lavaraz da gannadou Judual ne raje morse d’he verc’h ober ar pez na blijfe ket dezi. Ar reman, o veza digasset d’ho roue komzou ar c’hondt a Leon, Judual oa mantret he galoun ; koulskoude na gollaz ket esperans, neubeut goude e kassaz c’hoaz tud all da ginig da Azenor ha d’he zad traou kaer hag a dalvoudegez.\nEven, o velout ar garantez a zizkueze ar roue evit he verc’h, a reaz kement, he bried hag hen, ma roaz Azenor he grad-vad d’an dimizi ; siouaz dezi, mæz hi oa boazet da zenti atao ouz he c’herent a enep he c’hoant memez. Koulskoude n’er ket oblijet da zenti evit dimizi, pa n’oc’h ket galvet d’ar stad-ze ha guelloc’h vije bet dezi derc’hel mad d’he fried divin. Gantan na ve morse na nec’h, na goal dretamant. Meulet ra vezo Jesus da viken !\nJudual oa ker laouen, ma zeuaz da gerc’het ar plac’h nevez e Brest, ha biskoaz ne oe guelet euret kaeroc’h. Ar c’hoariou hag an ebatou oa padet e Brest, ken var zouar, ken var vor, epad pemzek devez.\nEven a ieaz da gass he verc’h ker da Gastel-Andren ; eno e joume an daou bried. Ho buez oa leun a zousder ; rag en em garout a reent evel diou durzunel. Eur bloaz goude ho euret e teuaz dezo ar c’helou euz maro mam Azenor. Mont a rezont deoc’h-tu ho daou da Vrest da rei konsolation da Even en he c’hlac’har ; ha goudeze e teujont en dro da Gastel-Audren.\nEven na joumaz ket pell intanv, dimizi a reaz neubeut goude maro he c’hreg ; gouzout a rit fidelite an den a zo evel ar blanten vrao-ze euz hor parkeier bleuiet glaz a ia kuit gant an disterra banne avel. Pried nevez Even oa eun introun euz ar falla speret ha leun a valis. Hi a gemeraz kassoni ouz he merc’h kaer, ha kounaret oa o velout pegen karet oa Azenor gant he zad, he fried ha gant an oll. Hi a zeuaz neuze da ober, amzer da amzer, teodadou faoz var ben Azenor. Judual a zeuaz erfin d’ho c’hridi, hag he garantez evit he bried a droaz e kassoni. O pegement a zrouk na ra ket an avi hag ar jalousi ! O techou vil a dor ar c’haera union, sourcen euz ar brassa krimou, euz ar brassa malheuriou. Me a zo koz, va bleo zo guen kan, pegement a deodadou faoz, a zrouk-prezegerez em euz klevet, invantet gant an avi hebken. An avi en deuz lazet Abel, nag a boursu atao an inoçans, etouez ar rouaned, etouez al labourerien, e peb stad, e peb kondition, a teu da ober he ravaj. Beac’h am euz mirout da vouela, pa sonjan d’an oll drouk em euz guelet deuet dre an avi.\nJudual a reaz lakaat Azenor en eun tour euz he gastel, a zelle var ar stang euz a Gastel-Audren.\nNeuze Azenor a zizkuezaz pegement a vertuz e devoa : na gollaz ket kaloun, na zigoraz ket he ginou evit en em glem, ha kinig a reaz he oll foaniou da Zoue. Pidi a ree euz a greiz he c’haloun ar Verc’hez Vari ha santez Brijitta. Pa zeuaz an devez ma tlee beza barnet, e oa lakeet da azea var eur skabellik e kreiz ar sall, ha neuze oe lennet an traou fall tamallet dezi. Hi a oa ker souezet oc’h o c’hlevout, ma na ellaz da genta lavarout ger ebet ; ha pa fellaz dezi lavarout ar virionez, he daelou hag he hirvoudi na laoskent dezi nerz nemet da lavarout oant oll mistri d’he barn, daoust ma oa divlam, mæs ne oant ket gouest da lemel diganti he enor nag ar garantez e doa bet evit he fried, hag e dije bet evitan beteg ar maro. Kasset oa adarre en he frizoun hag ac’hane da Vrest evit beza barnet. Eno oa lakeet en eun tour euz kastel Brest, kichenik ar mor, galvet c’hoaz tour Azenor. Hi oe barnet da veza devet e beo hag he ludu taolet er mor. Pa glevaz ar brinses ar c’helou-ze, en em dolaz da dreit ar groaz, hag o veza selaouet evel-ze lenn he barn, pokat a reaz d’ar groaz o lavarout : Va Doue, va Aotrou, gouzout a reet ez oun divlam euz a gement-ze. Hag o kemerout ar groaz gant he dorn kleiz, e touaz, gant he dorn deou varnezi, ne doa gret netra euz ar pez oa tamallet dezi. Goulen a reaz kaout eun neubeut deveziou araok mervel, abalamour d’ar bugel en doa da c’henel. He fried na roaz ket dezi an drugarez-ze ; lakeet oa beo var ar mor braz en eur variken.\nEun truez oe guelet ar brinses koant-man o tremen kae Brest o tougen en he daouarn chadennet ar groaz oa bet he c’honsolation en he foaniou. Azenor a zelle ker sioul evel ma vije eet da eur gouel en eur palez. Ober a rezont dezi pignat var eur lestr e c’hassaz tre er mor braz pell euz an douar. Pa velaz oa deuet an heur eviti, en em lakeaz var he daoulin da bidi evit he bourrevien. Neuze oa taolet er mor en eur variken goloet var c’horre, ha dilezet oa eno pemzek leo euz an douar. Doue a ziskuezaz en he c’henver na zilez morse a gren an dud a lak ho fizians enhan. Rag pa oa Azenor en he zoull tenval, an daelou en he daoulagat, a teuaz eur sklerijen gaer en dro dezi, hag a velas eun æl hag a zeuaz bemdez da gass dezi peadra da zibri. Hi oa bet pemzek miz evel-ze o treuzi ar mor eb gouzout pelec’h a oa. Pidi a ree an Aotrou Doue euz a greiz he c’haloun ne vije ket laosket heb badiziant ar bugel e doa laket var an douar en amzer-ze ; er fin, ar variken en em arretaz en Abervrac’h, en enez Irland, e kichen Bro-Saoz. Eun den divar ar meaz, en doa he dy var an aod, a gredaz a oa eur variken vin, taolet eno gant ar goal-amzer ; hag o veza eet d’he cherc’hat a oe souezet braz o kaout ebarz, elec’h ar guin a glaske, eur c’hreg iaouank gant eur bugel nevez ganet. Ar vrud euz an dra mirakuluz-ze, o veza deuet beteg abbat Abervrac’h, an abbat santel-man a zigemeraz, gant kalz a garantez, ar vam hag ar bugel, heman oe hanvet Beuzek. Pa zeuaz ar bugel braz, ar manac’h a zeskaz dezan ar skianchou.\nEpad ma zigueze an dra-man, Judual a zeue da anavezout ar gaou en doa gret da Azenor, hag he grisder en he andret ; rag mam gaer Azenor, araok mervel, en doa disklæriet he oll fallagriez a enep he merc’h kaer. Divead eo evit repari an deodadou fall, rag peurvia an drouk o deuz gret na hell ket trei da vad. Judual na helle, gant ar glac’har, herzel na noz na deiz, hag er fin, a leverer, e treuzaz ar mor gant ar c’hoant da glevout kelou euz he c’hreg. Lavaret a reer c’hoaz, Doue hen lakeaz var hent an enez Irland. Pa glevaz Azenor oa deuet roue ar Vreiz en Irland, e choumaz souezet da genta. Judual a redaz d’he c’havout hag he briataz gant ar vrassa karantez, o lavarout dezi : Ha guir eo, va Doue, a velan c’hoaz va muia karet ! An daou bried, o devoa bet kement da c’houzanv, a oa o tistrei en dro da Vreiz, pa zeuaz ar c’hlenvet diveza da skei Judual etre divrec’h he vreg hag he vugel er bloaz 594. Azenor a heuliaz korf maro he fried, kasset en he rouantelez a Vreiz, ha dont a reaz da choum en eur gouent e beg ar Raz, etre borc’h Goulien hag iliz Lanourek. Beuzek oa gret arc’heskop en Irland, e pelec’h oa ken karet ha ken galloudek hag eur roue. Dilezel a reaz he garg hag he c’hallout evit dont ivez en dro d’he vro. Douari a reaz e Porzpoder, e bro Leon. Mont a reaz ac’hano da velout he vam Azenor ; ha goude maro sant Magloar a oe gret arc’heskop Dol. An istor-man, va zud, a ziskuez deomp eo ret atao fiziout e madelez an Aotrou Doue.\nAdtapet diwar « https://br.wikisource.org/w/index.php?title=Istor_Breiz,_1893/Rann_06&oldid=168619 »


De 10 beste vertshusene i Zaporizhzhya - TripAdvisor\nBeste vertshus i Zaporizhzhya, Ukraina\nVertshus i Zaporizhzhya\nPrisvarsel: Hotellprisene er under gjennomsnittet i Zaporizhzhya. Ikke gå glipp av disse tilbudene!\nNr. 1 av 23 B&B-er med Beste verdi i Zaporizhzhya\nNr. 2 av 23 B&B-er med Beste verdi i Zaporizhzhya\nNr. 3 av 23 B&B-er med Beste verdi i Zaporizhzhya\nNr. 4 av 23 B&B-er med Beste verdi i Zaporizhzhya\nNr. 5 av 23 B&B-er med Beste verdi i Zaporizhzhya\nNr. 6 av 23 B&B-er med Beste verdi i Zaporizhzhya\nNr. 7 av 23 B&B-er med Beste verdi i Zaporizhzhya\nNr. 8 av 23 B&B-er med Beste verdi i Zaporizhzhya\nNr. 9 av 23 B&B-er med Beste verdi i Zaporizhzhya\nNr. 10 av 23 B&B-er med Beste verdi i Zaporizhzhya\nNr. 11 av 23 B&B-er med Beste verdi i Zaporizhzhya\nNr. 12 av 23 B&B-er med Beste verdi i Zaporizhzhya\nNr. 13 av 23 B&B-er med Beste verdi i Zaporizhzhya\nNr. 14 av 23 B&B-er med Beste verdi i Zaporizhzhya\nNr. 15 av 23 B&B-er med Beste verdi i Zaporizhzhya\nNr. 16 av 23 B&B-er med Beste verdi i Zaporizhzhya\nNr. 5 av 23 B&B-er i Zaporizhzhya\nNr. 9 av 23 B&B-er i Zaporizhzhya\nNr. 10 av 23 B&B-er i Zaporizhzhya\nNr. 14 av 23 B&B-er i Zaporizhzhya\nNr. 15 av 23 B&B-er i Zaporizhzhya


Abrege eus an Aviel/Chapistr 22 - Wikimammenn\nAbrege eus an Aviel/Chapistr 22\n◄ Evit ar sul Bleuïou Evit ar Yaou amblit Evit Guener ar Groas ►\n2 P. E pe feson e tleomp e ober.\nCOnsiderit penaus goude ma hoc’h eus bet an eur da Sacramanti, e tleit chom ur maread amser en Ilis evit trugarecat Doue : meur a ræson hoc’h oblich da guemense.\nDa guenta, an anaoudeguez-vad a dleit da Zoue evit ar brassa eus an oll donæsonou pehini en deus grêt deoc’h.\nD’an eil, ar respet a dleit d’ar vajeste eus a Zoue pehini hoc’h eus an eur da bossedi en ho calon.\nD’an drede, an exempl vad a dleit da rei d’an nessa.\nD’ar bevare, ho profit hoc’h-unan ; car trugarecât Doue eus ur c’hras, eo meritout receo digantâ grajou nevez. Neuse ive ema an amser ar favorapla evit obteni e sicour hac e asistans en hoc’h oll ezomou.\nOuzpenze pebes consolation, pebes joa interieur, pebes dousder ne santer quet er mare-ze oc’h en em antreteni calon-a-calon gant e Zoue !\n2 P. Considerit petra a renquit da ober en hoc’h Action a c’hras.\nD’ar bevare, goude beza en em acquitet eus an deveriou-ze a respet hac a garantez e quénver hor Salver adorabl, exposit dezàn gant fizians ho poaniou, ho miseriou, ho tentationou, ho sempladurez, ha goulennit digantàn ar graçou a bere hoc’h eus ezom. Ha betra e ouf-èn ho revus, goude beza en em roet e-unan deoc’h ?\nNe d’oùn-mé quet bet o Sacramanti heb goulen gras ebet digant Jesus-Christ, na quemer resolution vad ebet ?\nMar em eus lavaret devotamant ar pedennou merquet en Heuryrou evit an action a c’hras, n’am eus-me quet credet em boa grêt tout, ha n’em boa muy netra da ober, heb songeal da veilla goudeze gant mui a sourci voarnon ma-unan evit conservi ar c’hras em boa recevet ?\nPardonit din, va Doue, an neubet a sourci am eus bet bete vremàn da ober ervad va Action a C’hras ; aoun bras am eus na ve quemense caus ma em eus tennet quen nebeut a frouez eus a guement a gommunionou am eus grêt.\nGant pebes devotion ha pebes contantamant a raën-me, o va Doue, va Action a c’hras, ma en em dennen eus an Daul santel gant ar ferveur admirabl a sant neuse an eneou mad ha devot ! Lamit, me ho suppli, ô va Jesus, lamit ar yenien eus va c’halon, hac alumit en hi an tan eus ho carantez, evit ma lacaïn va oll joa d’ho trugarecât eus ar c’hras caër hac eus an donæson precius a rit din er gommunion santel.\nAdtapet diwar « https://br.wikisource.org/w/index.php?title=Abrege_eus_an_Aviel/Chapistr_22&oldid=94976 »\nKemmoù diwezhañ degaset d'ar bajenn-mañ d'an 8 Du 2016, da 17:29.


Abrege eus an Aviel/Chapistr 3 - Wikimammenn\nAbrege eus an Aviel/Chapistr 3\n◄ Evit an eil sul eus an Azvent Evit an drede sul eus an Azvent Evit ar bevare sul eus an Azvent ►\nEvit an trede Sul eus an Azvent.\nSant Yan-Vadezour interroget gant ar Farisianet hac èn a oa Elii, pe ur Profet, a respontas ne oa nac an eil nac eguile. Piou oc’h-hu eta, emind-y, ha petra a livirit-hu ac’hanoc’h hoc’h-unan ? Neuse e lavaras : Ne doun nemet ur Voues digacet gant Doue evit avertissa ar bed d’en em brepari da receo ar Messii, da behini ne doun quet dign da zilassa e voutou.\nSant Yan. Ch. I.\nMeditation var ar Humilite.\nConsiderit humilite Sant Yan. Respont a elle d’ar re pere en interroge, penaus e voa Profet ha Precursor ar Messii ; cousgoude e humilite a reas dezàn lavaret ne oa quet Profet, penaus ne oa quet dign da zilassa e voutou d’ar Messii.\nAr brassa Sænt a so bet ar re humpla en o amser : cuzet a reent muya ma ellent o vértuziou, hac ar pez o devoa a vras hac a excellant : ne zesirent ha ne glasquent nemet beza reputet evit netra, ha beza dispriget gant ar bed. Beza o devoa santimanchou isel aneze o-unan, ha n’en em gonsiderent nemert evel ar re distera eus an oll, hac evel ar brassa pec’herien.\nHa me ma-unan, pehini ne doùn nemet ur pec’her, pe seurt santimant am eus ac’hanon-me ? N’en em breferàn-me quet d’ar re-all ?\nEleac’h desirout beza reputet evit netra ha beza dispriset gant ar bed, ne glascàn-me quet beza estimet ha meulet ?\nMar em eus ur mad pe un avantaich benac dreist ar re-all, n’en em c’hlorifiàn me quet e guemense, ha n’er publiàn-me quet elec’h e ouach, pe da viana tevel, ha raporti an oll gloar da Zoue ?\nHa caret a ràn-me an disprisanç hac an injuriou, pe da viana hac aoalc’h a humilite am eus-me evit o souffr gant patiantet hac eb en em glem ?\nNe doun-me quet quen arrogant ha quen ourgouillus na allàn quet soufr an distera disprigeanç, pe ar biana humiliation ? Febes differanç etre santimanchou ar Sænt ha va re-me ! Peguen humbl oant-ii, ha peguen ourgouillus oùn-me !\nCousgoude ma ne doùn humbl, ne antreïn birviquen e Rouantelez Doue. Ar superbite e deus collet an drouc-Ælez, o chasseet eus an Eê hac o frecipitet en Ifern. Doue a resist ous ar re superb, hac a ro e c’hraçou d’ar re humbl. An nep en em iselaï, eme hor Salver, a vezo hueleet, hac an nep en em huelaï, a vezo iseleet.\nVa ene, en em gonsider da-unan, consider da fragilite, da bec’hejou ha da neant, hac e quivi pe-a-dra d’en em humilia.\nO va Doue, ne gavàn enoùn nemet re a sujet d’en em humilia ; mæs ne allàn quet beza humbl nemet dre ho misericord ; accordit din eta, me ho suppli, ar c’hraç d’en em zisabusi dious ar santimanchou vaen a istim am eus bet ac’hanon bete vremâ : roït din ar c’hraç d’en em zisprijout va unan : roït din ar c’hraç da suporti ha da garet an disprigeanç hac an humiliationou hervez an exempl hoc’h eus roet din, quen dreizoc’h hoc’h-unan, quen dre ho Sænt.\nAdtapet diwar « https://br.wikisource.org/w/index.php?title=Abrege_eus_an_Aviel/Chapistr_3&oldid=94946 »\nKemmoù diwezhañ degaset d'ar bajenn-mañ d'an 8 Du 2016, da 16:57.


Pajenn:Sales - Introduction d’ar Vuez devot.djvu/368 - Wikimammenn\nPajenn:Sales - Introduction d’ar Vuez devot.djvu/368\nouz o ene hac ouz an etablissamant eus o buez, ne ell na ne dle e fæçon ebet o abandoni : rac an Abostol Sant Paul a lavar scleramant, ez e obliget an intanvezet da gaout ar sourci-se, evit renta ar parail d’o zad, ha d’o mam, hac abalamour c’hoaz ma ze gouaz eguet un infidel pe ur payen nep piou bennâc n’en deveus quet a sourci eus e re ispicial eus e famil. Hoguen mar d’ema ar vugale en etat n’o deveus izom ebet mui da veza cunduet na gouarnet; neuse an intanves a dle destum he oll affectionou hac he oll sourciou evit o applica puroc’h hac antieroc’h d’en em avanç e carantez Doue.\nNemet contraignet hac obliget ve ur guir intanves en he c’houstianç d’en em ambarassi gant afferou exterieur, evel ma zeo ar procesou, e ven avis dezi d’en em absteni toutafæt diouz an ambarassou-se, ha da gundui he afferou dre ur voyen ar bæsibla hac an amiapla, peguement bennâc na seblante quet e ve ar profirapla : rac ret eo e ve bras ar profit eus an ambaras hac eus an tregaç evit beza comparachet ouz ar mad eus a ur peoc’h santel hac eus ar repos a speret ; ouspen ma teu ar procesou hac an seurt brouilleçou-se da zissipa ha da droubli ar galon, ha da zigueri liesa veich an nor da adversourien ar chastete, dre ma en em lequear e posturiou hac e contanançou indevot ha disagreabl da Zoue evit plijout d’ar\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/368&oldid=103059 »\nKemmoù diwezhañ degaset d'ar bajenn-mañ d'an 14 Mez 2017, da 10:53.


bloavezhioù 1970 | Korn an dudi\nPosts Tagged ‘bloavezhioù 1970’\nAprès Mai / Olivier Assayas (2013)\nPosted: 6 Genver 2014 in Sinema\nTikedennoù:bloavezhioù 1970, film gall, karantezioù kentañ, stourm politikel, yaouankiz\nAprès Mai a zo ur film gall gant Olivier Assayas deuet maez e miz Du 2012.\nLisead eo Gilles. Engouestlet-tre eo, evel un nebeut kamaraded er stourm politikel (tu kleiz pellañ). Ne oar ket re petra ober eus e vuhez met c’hoant en dije mont da liver.\nEmbann a ra dezhañ e vignonez e rank mont kuit da vevañ e Londrez. Kollet eo un tamm Gilles. Riskloù a gemer muioc’h-mui en e oberoù politikel, betek kaout kudennoù ha rankout en em guzhat. Kejañ a ra ivez gant Christine.\nUr brav a film war ar yaouankiz hag ar bloavezhioù 1970 eo Après Mai (petra ober goude Mae 1968, kenkaz ‘m ho pije ket komprenet an titl ^^). Manifestadegoù, karantezioù kentañ, arzoù, maread “hippie”, drammoù…\nKredabl-bras en deus lakaet kalz ar sevenour eus e vuhez dezhañ ken gwir e seblant an traoù, ken kizidik e seblant bezañ e sell d’eus ar pezh a ziskouezh deomp.\nGwelet e vez o arvestiñ ouzh Gilles hag e vignoned pegen diaes e c’hell bezañ divizoù-zo da gemer e-pad hon yaouankiz. Kavout e hent etre c’hoantoù ar gerent, ar stourm politikel, ar studioù pe c’hoazh ar c’harantezioù da skouer… Da bep hini e tegaso sur ‘walc’h eñvorennoù, disheñvel hervezh an dud.\nSoñj ”zo deuet din en-dro eus ma manifestadegoù lisead kentañ, da vare ar CPE, pa gustumemp c’hoari gant ar jañdarmed o stankañ straedoù Karaz gant poubelennoù e plas mont d’ar c’hentelioù.\nBarrek eo an aktourien yaouank, Clément Métayer (Gilles) da skouer, met dreist-holl Lola Créton. Resevet he deus bet evit he ferzh er film-mañ priz an aktourez yaouank wellañ e festival Cabourg.\nAliañ a ran a-walc’h ar film m’ho peus tro d’e welet.\nAr film-tañva :


Samourai deeper kyo - Wikipedia\nFent, Oberiant, Istorel, Samouraï, Karantez\n15 a viz Here 1999\n- 14 a viz Gouere 2006\nNorimitsu Urasaki, Tomohiro Yamada\n2 a viz Gouere 2002\n- 23 a viz Kerzu 2002\nSamurai Deeper Kyo (サムライ ディーパー キョウ, Samurai Dīpā Kyō ) a zo ur manga skrivet gant Akimine Kamijyō. Bez ez eus 38 levr. Embannet eo gant Kana e Bro Frans, e-barzh ar rummad Dark Kana. E miz Ebrel 2008, 38 levr 'zo bet troet e galleg. Samurai Deeper Kyo a zo skrivet nemetken gant pennlizherennoù; gwelet e vez ivez ar skritur-mañ « SDK ». An istor a c’hoarvez e bro Japon pevar bloavezh goude ar brezel Sekigahara e 1600.\n2 Traou istorel\n5 Envelderiou gant an RPG\nKyoshiro Mibu a zo un apotiker tost evel ar re all. En e gorf emañ ene Kyo “Lagad an diaoul“, an hini hag deus lazhet 1 000 den.\nYuya, ur plac’h yaouank a zo o klask tapout Kyo evit kaout an arc’hant prometet d’an hini a gemero penn Kyo. Met dont a ra war wel Kyo nemet pa vez kemeret gant Kyoshiro e sabrenn, Kyo a gemer neuze plas Kyoshiro hag e teu da vezañ drouk gant e zaoulagad ruz.\nMet ur wech e kemer Kyo plas Kyoshiro da viken. Hennezh a ziviz da vont da glask e gorf kuzet en ul lec’h bennak er bed gant sikour Yuya hag a zo deut amourous gantañ. War an hent e kavint enebourien evel : Fubuki, Hishigi, Tokito, Yuan, Chinmei Keikoku, Saishi, Shinrei, Taihaku. Met kavout a rint ivez mignoned evel : Sakuya, Izumo no Okuni, Tigre rouge, Akira, Bontenmaru, Luciole, Akari. Lod anezho a sikouro Kyo. Ganto e tremeno an istor.\nTraou istorel[kemmañ | kemmañ ar vammenn]\nSamurai Deeper Kyo a zo un istor e bro Japan, e-penn-kentan an amzervezh Shogunat eus an Tokugawa. Ar c’hilsell eus an istor a ziskouezh traoù istorel evel ar brezel Sekigahara. Bez ez eus ivez tudennoù manga hag o deus bevet evit gwir, evel ar re mañ : Sanada Yukimura, Sanada Nobuyuki, Tokugawa Ieyasu, Tokugawa Hidetada, Izumo no Okuni, Muramasa Sengo, Masamune Date hag Oda Nobunaga.\nE-pad ar brezeliou, ur bern armoù a zo implijet gant an tudennoù. Lod a zo brudet ha lod all a zo strobinellus peogwir eo an arm hag a choazh gant piv e c’hellfe bezañ implijet. An holl armoù-se a zo bet krouet gant un den : Muramasa, anvet e vezont sabrennoù Muramasa. An armoù-se a zo ar re nemeto hag a c’hell lazhañ ar roue kozh, (Roi rouge), penn ar c’hlan Mibu.\nAn emgannoù el levrioù kentañ a implije nemet ar sabrenn. Seul vuioc’h e zae an istor war raok seul vuioc’h e oa emgannioù gant ar c’heñvder fizikel ha speredel.\nEnvelderiou gant an RPG[kemmañ | kemmañ ar vammenn]\nTu zo dezastum ar manga-mañ a zo evel ur RPG. An tudennoù a deu da vezañ krenfoc’h krenfañ e pad an istor ; evel ma pignont liveoù hag e c’hounezont skiant prenet da bep emgan. Strollad an haroz a zo evel unan eus ur RPG : Kyo eo an den gant barregezhioù kempouez, Yuya eo ar pareour eus ar strollad. Bontenmaru eo ar Berserker, Akira ha Luciole a zo evel ar strobineller.\nKyo daoulagad euzhvil (anv japaneg : 鬼眼の狂 - onime no kyō), lesanvet l'Invincible pe le démon aux 1000 victimes a zo tudenn pennañ ar manga Samurai deeper Kyo, reiñ a ra an anv d'ar manga. E penn kentañ an istor emañ e-unan, klask a ra e gorf gwirion.\nYuya Shiina (anv japaneg : 椎名　ゆや) a zo un dudenn eus ar manga Samurai deeper Kyo. Ur plac’hig 16 vloaz eo.Anvet eo « La fille qui se trouve partout sur la route de Tokai ».Ar plac’h nemeti a vez gwelet e-pad hir amzer. Farsus eo met ret eo bepred d’unan bennak sikour anezhi e pad an emgannoù.\nTigr ruz (anv japaneg : 紅虎 Benitora). An dudenn-se en deus bevet evit gwir, bez e oa an eil mestr “shogun“ eus bro Japon. Barrek eo evit an emgannoù. Sikour a ra Kyo bepred.\nSarutobi Sasuke un dudenn vojennel eus hengoun Japan.\nAdtapet diwar « https://br.wikipedia.org/w/index.php?title=Samourai_deeper_kyo&oldid=1855121 »


pesked - Wikeriadur\nDiwar an anv-kadarn pesk hag an dibenn-ger -ed.\nFurm lies an anv-kadarn pesk.\nAr pesked avat, eno evel en traoñ, a oa leun o c'hof, hag hini ebet anezho, d'ar mare-se eus an deiz, ne zeuas da bismigañ higenn ar pesketaer. — (Jakez Riou, An Ti Satanazet, Skridoù Breizh, 1944, p. 12.)\nEvit doare e teue an anv Gored eus ar reier a oa bet lakaet gwechall a-dreuz an aod evit pakañ pesked, meilhi ha beleien, pa vije ar mor o vont d'an traoñ. — (Goulc'han Kervella, Brezel ar Rigadell, Al Liamm, 1994, p. 36.)\ngwelet pesked el laezh\nA ya da heul o boued. — (Jules Gros, Le trésor du breton parlé Troisième Partie, 1974, p. 304.)\nBloavezhioù houl, bloavezhioù pesked. — (Jules Gros, Le trésor du breton parlé Troisième Partie, 1974, p. 327.)\nD'ar mor e ya ar pesked. — (Jules Gros, Le trésor du breton parlé Troisième Partie, 1974, p. 313.)\nEl lec'h emañ ar mor emañ ar pesked. — (Jules Gros, Le trésor du breton parlé Troisième Partie, 1974, p. 313.)\nTrawalc'h a besked all zo er mor\ndluzh, dluzhed, dluzhenn\ngalleg : poissons (fr)\nAdtapet diwar « https://br.wiktionary.org/w/index.php?title=pesked&oldid=312421 »\nKemmoù diwezhañ degaset d'ar bajenn-mañ d'an 8 Meu 2021, da 19:00.


Dagmar Johanne Amalie Overbye (23 a viz Ebrel 1883 en Assendrup – 6 a viz Mae 1929 e Kopenhagen) a oa ul lazherez a steudad danat. Lazhañ a reas etre 9 ha 25 bugel – unan anezho a oa bugel dezhi – etre 1913 ha 1920. D'an 3 a viz Meurzh 1921 e voe kondaonet d'ar marv. Stank e voe an divizoù da vare he frosez, ha diwarnañ e voe kemmet lezennoù danmark a-zivout ober war-dro bugale. Kemmet e voe ar varnedigezh hag e voe kondaonet d'an toull-bac'h hed he buhez.\nDiwall bugale a oa he micher. Krougañ, beuziñ pe deviñ ar vugale en he fornigell a rae. Goude-se e teve ar c'horfoù pe e touare anezho pe e kuzhe anezho en he loft. Tamallet e voe 9 muntr outi, rak ne oa prouenn ebet evit a sell ouzh ar muntroù all. He breutaer a lavaras e oa bet gwallgaset pa oa-hi bugel, met ne voe ket trawalc'h da lakaat ar barner da cheñch ali. Mervel a reas en toull-bac'h.\nTitouroù liesseurt[kemmañ | kemmañ ar vammenn]\nA-wechoù e skriver "Overby".\nOverbye a voe unan eus an teir maouez kondaonet d'ar marv e Danmark en 20vet kantved.\nKaoz a zo diwar he fenn e Politihistorisk Museum (Mirdi istor ar polis) e Nørrebro, Kopenhagen.\nAr skrivagnerez danat Karen Søndergaard Jensen a savas ur romant titlet Englemagersken diwar he fenn.\nE c'hoariva Teatret ved Sorte Hest (Kopenhagen) e voe savet ur pezh-c'hoari titlet 'Historien om en Mo(r)der diwar he fenn. Morder a dalvez "muntrerez" ha moder a dalvez "mamm".\n↑ Hanne Rimmen Nielsen : Dagmar Overby (1887–1929), Dansk Kvindebiografisk Leksikon, 2003, KVINFO, http://www.kvinfo.dk/side/170/bio/904/\nAdtapet diwar « https://br.wikipedia.org/w/index.php?title=Dagmar_Overbye&oldid=1495417 »\nKemmoù diwezhañ degaset d'ar bajenn-mañ d'an 5 Ebr 2013, da 13:13.


Goude bezañ argaset e-pad kantvedoù, eo deuet ar gouezeleg a-benn da c’hounit un tamm statud ofisiel hiziv an deiz. Kelennet e vez ar yezh er skolioù er Gàidhealtachd, dreist-holl en inizi ; implijet e vez gant kuzul Inizi ar C’hornôg. Gant ar BBC ez eus ur savlec’h hollouezelek, Radio nan Gaidheal, a skign bemdez abadennoù e gouezeleg. Abadennoù skinwel a gaver war veur a chadenn (BBC-Scotland, Grampian Television), hag emeur o studiañ penaos e vefe tu da grouiñ ur chadenn a vije gouestlet d’ar gouezeleg, heñvel ouzh S4C e Kembre.\nAr gouezeleg n’en deus ket kement a anaoudegezh digant gouarnamant ar Rouantelezh Unanet ha m’en deus ar c’hembraeg. Met abaoe adsavidigezh Parlamant Skos, en deus gounezet un tamm statud er vro. E miz Ebrel 2005 e oa bet votet gant ar Parlamant ul lezenn evit ar gouezeleg e Skos. Gant al lezenn-se e oa bet disklêriet ez eo ofisiel ar gouezeleg e Skos hag e oa bet krouet Bòrd na Gàidhlig, un aozadur a zo e labour sevel ur steuñv diorren evit ar gouezeleg. Gant 58 552 a dud e veze komzet gouezeleg da vare an niveridigezh diwezhañ (2001), tra ma oa diouiziek anezhañ ar braz eus an dud e Skos (5 003 459 anezho). Estreget er rannvroioù ma vez graet gantañ a-gozh gant an darn vrasañ eus an dud (Gàidhealtachd), ar gouezeleg a vez kaozeet ivez e kêrioù bras Skos, dreist-holl e Glasc'ho.\nDiforc’hioù zo etre an div yezh skrivet, dreist-holl abaoe ma voe eeunaet an doare-skrivañ iwerzhonek. An tired anvet fada a lakaer war ar vogalennoù da verkañ o hirder zo un tired lemm en Iwerzhon hag un tired boud e Skos : ar ger a dalvez "degemer mat" a skriver fàilte e Skos ha fáilte en Iwerzhon.\nPer Denez, Ar Gouezeleg, Al Liamm niverennoù 35->46\nWikipedia e skoseg.\nAdtapet diwar « https://br.wikipedia.org/w/index.php?title=Gouezeleg_Skos&oldid=1634671 »\nDernière modification le 13 Ebr 2015, à 22:24